hotchpotch/miracl-hf-unified huggingface dataset:
রজওয়েলের ঘটনা
রজওয়েলের ঘটনাটি ঘটেছিলো রজওয়েলের (নিউ মেক্সিকোর, আমেরিকার) শহরে, ৮ জুলাই ১৯৪৭ খ্রিস্টাব্দে। নিউ মেক্সিকো, রজওয়েলের মরুভূমিতে একটি অশনাক্ত উড়ন্ত বস্তুর (UFO) ধ্বংসাবশেষ পাওয়া যায়। কিন্তু মার্কিন যুক্তরাষ্ট্রের সামরিক বাহিনী এবং সরকার এই ব্যাপারটি সম্পূর্ণরূপে অস্বীকার করে। মার্কিন সামরিক বাহিনী জানায় যে, এগুলো একটি পরীক্ষামূলক বস্তুর ধ্বংসাবশেষ এবং একে উচ্চ সতর্ককারী বেলুনে শ্রেণীকৃত করে, এই প্রোগ্রামটি "মুগুল" নামকরণ করা হয়েছিলো। সেখানে প্রকৃতপক্ষে কী ঘটেছিলো তা নিয়ে অনেক বিতর্ক রয়েছে। অনেক ইউএফও (UFO) বিশেষজ্ঞ এবং সাধারণ জনগণ মনে করেন যে, এটি একটি ভিনগ্রহী মহাশূন্যযান যা এখানে ধ্বংস হবার পরে এর পাইলটের (এলিয়েন) দেহ পুনরুদ্ধার করে সামরিক বাহিনী তা লুকিয়ে ফেলেছে।
উইএফও'র ঘটনাটি একটি বিস্তির্ণভাবে পরিচিত জনসংস্কৃতি হয়ে যায় এবং রজওয়েল নাম পরিবর্তন হয়ে একে ইউএফও রজওয়েল বলা হয়। ভিনগ্রহী প্রাণী ধরার ব্যাপারটা তখন মিডিয়া এবং গবেষকদের কাছে খুব জনপ্রিয় হয়ে উঠেছিলো।
রজওয়েল, নিউ মেক্সিকোর মরুভূমিতে একটি শহর, ১ জুলাই ১৯৪৭ খ্রিস্টাব্দে, রাত্রিতে একটি প্রচন্ড ঝড় ও বজ্রপাতের সময় "৫০৯তম বোমারু দল"-এর বিমান ঘাঁটির রাডারে একটি অদ্ভুত ঘটনা ধরা পড়েছিলো। রাডারে পর্দার এক কোণায় বার বার একটি বস্তু দেখা যাচ্ছিলো। এটি এমন গতিতে যাচ্ছিলো যে, ওই সময়ের সেনাবাহিনীর বিমানগুলোও (বর্তমান গতিরোধক বিমানগুলোও) সেই গতিতে যাওয়ার কথা চিন্তাও করতে পারতো না। রাডারের একপ্রান্ত থেকে অপর প্রান্তে বজ্রপাতের মতো দিক পরিবর্তন করতে দেখা যায়। এটি ছিলো ব্যাখ্যাতীত বিষয়, তারা রাডারের দ্বারা উৎ‍পাদিত তড়িৎ-চুম্বকীয় সমস্যার জন্য রাডার পরীক্ষা করেন। কিন্তু পরবর্তী সময়ে রাডারে একি জিনিস লক্ষ করা হলো যে, এটি আগের মতোই বজ্রপাতের মতো দিক পরিবর্তন করছে। তারা ভেবেছিলো যে, কোনো সত্যিকার বস্তু, বিপদজনকভাবে অজানা এবং সম্ভবত যুদ্ধপ্রিয় যা তাদের আকাশসীমা পার করছিলো। পরে ৮ জুলাই তারিখে, রজওয়েল দৈনিক রেকর্ড নামে একটি সংবাদপত্রের প্রথম পাতায় প্রকাশ করেছিলো যে, ""রজওয়েলের খামার অঞ্চলে আরএএএফ উড়ন্ত বস্তু ধরা পড়েছে""। ঘটনাটি অন্যান্য স্থানীয় সংবাদপত্রতেও দেখা গিয়েছিলো। ঐ বছর ৮ জুলাইতে, বিমান বাহিনীর রেডিও এবং সংবাদপত্রতে ঘোষণা করা হয়েছিলো যে, রহস্যময় দূর্ঘটনাটি একটি উড়ন্ত বস্তুর দ্বারা ঘটেছিলো। এই ঘটনাটির জন্য রজওয়েল শহরে ফেডারেল ব্যুরো অফ ইনভেস্টিগেশন (FBI) এসেছিলো ব্যাপারটি পরীক্ষা করার জন্য। বিতর্কের কিছু দিন পরে, রজওয়েল সামরিক বাহিনীরা একটি বেলুনের ছিন্নাংশ দেখিয়েছিলো, যেটি মুগুল নামের প্রোগ্রামটির জন্য ব্যবহার করা হয়েছিলো। এ সিস্টেমটি পারমাণবিক ক্ষেত্রের ক্রিয়াকলাপ পর্যবেক্ষণ করার জন্য পরিকল্পনা করা হয়েছিলো। কতিপয় বছরগুলোতে রজওয়েলের বাসিন্দাদের থেকে বিভিন্ন সংবাদ এসেছে বিমান বাহিনী এবং ফেডারেলের সম্বন্ধে। কিছু লোক বলেছিল যে, "কখনও কখনও বিমান বাহিনীর কমর্চারীরা ধ্বংসাবশেষ এবং ফেডারেলের ট্রাকে দেহ (মানুষের না) বহন করে"। কিন্তু মার্কিন যুক্তরাষ্ট্রের সরকারের দ্বারা এগুলো সব অস্বীকার করা হয়েছে।
বাংলাদেশ অভ্যন্তরীণ নৌ-পরিবহন কর্তৃপক্ষ
বাংলাদেশ অভ্যন্তরীণ নৌ-পরিবহন কর্তৃপক্ষ, (বি আই ডব্লিউ টি এ) (Bangladesh Inland Water Transport Authority) বাংলাদেশের নৌযান সমূহের বিভিন্ন আইন কানুন, নীতিমালা, অনুমোদন, নিবন্ধন ইত্যাদি কাজের জন্য নির্ধারিত সরকারি সংস্থা। ঢাকার মতিঝিলে এর প্রধান কার্যালয়।
মারিয়া শারাপোভা
মারিয়া ইয়ুরেভনা শারাপোভা (; জন্ম: এপ্রিল ১৯, ১৯৮৭) সাবেক ১নং রাশিয়ান পেশাদার টেনিস খেলোয়াড় এবং চারবারের গ্র্যান্ড স্ল্যাম সিঙ্গেলস চ্যাম্পিয়ন ও তিনবারের রানার আপ। ২১ মে, ২০১২ এর হালনাগাদ অনুসারে, তাঁর র‌্যাংকিং ২ নম্বরে ছিল।(i) = অভ্যন্তরীণ
ড্রেজার
ড্রেজার খনন কাজে ব্যবহার করা হয় এমন নৌযান। ড্রেজার সাধারণত স্থির বা চলনক্ষম থাকেনা এটি একটি প্লাটফরমে স্থাপিত থেকে নদি বা জলাশয়ের তলা থেকে মাটি , কাদা, পাথর ইত্যাদি সরানোর কাজ করে থাকে। প্রয়োজন অনুযায়া টাগ বোট [নৌযান টেনে নেয়ার জন্য বিশেষ শক্তিশালি নৌযান] দিয়ে টেনে স্থানান্তরিত করা হয়। তবে চলনক্ষম ড্রেজার ও দেখা যায়, যা ইঞ্জিন সংযুক্ত থাকে এবং চলাচল করতে পারে।
খননের ধরনের উপর ভিত্তি করে কয়েক ধরনের ড্রেজার হয়।
শেরে বাংলানগর সরকারী বালিকা উচ্চ বিদ্যালয়
শেরেবাংলা নগর সরকারি বালিকা উচ্চ বিদ্যালয়, স্থাপিত হয় ১৯৭০ সালে। পুরান ঢাকার শেরেবাংলা নগর এ অবস্থিত। প্রথমে প্রতিষ্ঠানটির নাম ছিল নারী শিক্ষা মন্দির। যার প্রতিষ্ঠাতা ছিলেন লীলা নাগ। তিনি ছিলেন ঢাকা বিশ্ববিদ্যালয়ের প্রথম এমএ ডিগ্রীধারী।। ইতিহাসে এরূপ তথ্যও রয়েছে যে বিনা বিচারে আটক প্রথম নারী রাজবন্দী ছিলেন লীলা নাগ। তিনি ১৯৭০-এ মারা যান। পরবর্তীতে প্রতিষ্ঠানটির নাম পরিবর্তন করে শেরেবাংলা নগর সরকারি বালিকা উচ্চ বিদ্যালয় রাখা হয়।
ডিসি মোটর
ডিসি মোটর () এক ধরনের ১টি বৈদ্যুতিক মোটর যা একমুখী তড়িৎ প্রবাহ দিয়ে চালিত হয়।
ব্রাশড ডিসি মোটর যা ডিসি প্রবাহ হতে অভ্যন্তরিন যোগাযোগের মাধ্যমে টর্ক প্রাপ্ত হয় এতে ঘূর্ণয়মান রোটরটি হয় তড়িৎ চুম্বক এবং বহিরাবরন বা কেসিং হিসেবে স্থায়ী চুম্বক ব্যবহার করা হয়। এর সুবিধা হল কম প্রাধমিক খরচ, নির্ভরযোগ্যতা, সহজ গতি নিয়ন্ত্রনযোগ্যতা। অসুবিধা হল স্বল্প আয়ু উচ্চ রক্ষনাবেক্ষন খরচ। ব্রাশ ও স্প্রিং যা মোটর ঘুরার জন্য বিদ্যুত প্রবাহিত করে এর নিয়মিত পরিবর্তন রক্ষনাবেক্ষন, পরিষ্কার বা কম্যুটেটর পরিবর্তন এ প্রচুর ব্যয় হয়ে থাকে। এই উপাদান গুলো দ্বারা বিদ্যুত শক্তি মোটেরের অভ্যন্তরিন রোটরকে ঘুরতে সহয়তা করে। ডি সি মোটর হলো একটা
সিনক্রোনাস ডিসি মোটর, ব্রাশলেস ডিসি মোটর ও স্টেপার মোটরের মত টর্ক উতপাদনের জন্য বাহির হতে তড়িৎ প্রবাহ সঞ্চালন করতে হয়। এই মোটর ডিসি বিদ্যুত প্রবাহে চলেনা।
ব্রাশলেস ডিসি মোটর এ ১টি ঘূর্ণয়মান স্থায়ি চুম্বক কে রোটরে ব্যবহার করা হয়, এবং রোটরটি ঘুরার জন্য ১টি বৈদ্যুতিক চুম্বককে বহিরাবরন বা কেসিঙ হিসেবে ব্যবহার করা হয়। ১টি মোটর নিয়ন্ত্রক কনট্রোলার ডিসি কে এসি তে রুপান্তরিত করে। ব্রাশড মোটরের চেয়ে এটি র জটিলতা কম কারণ এটি রোটর ঘুরানোর জন্য বাহির থেকে বিদ্যুত প্রবাহ দেয়ায় ঝামেলা কম। এর সুবিধা হল দীর্ঘ আয়ু, স্বল্প রক্ষনাবেক্ষন এবং উচ্চ কর্মদক্ষতা। অসুবিধা হল উচ্চ প্রাথমিক খরচ এবং অধিকতর জটিল মোটর স্পিড কনট্রোলার।
ঢাকা কমার্স কলেজ
ঢাকা কমার্স কলেজ বাংলাদেশের রাজধানী ঢাকা শহরের মিরপুরে অবস্থিত একটি উচ্চ মাধ্যমিক ও স্নাতকোত্তর কলেজ। ১৯৮৯ সালে প্রতিষ্ঠিত এ কলেজ স্ব-অর্থায়নে পরিচালিত, রাজনীতি ও ধুমপানমুক্ত একটি শিক্ষা প্রতিষ্ঠান। এটি ঢাকা শহরের প্রথম ব্যবসায় শিক্ষায় বিশেষায়িত কলেজ। শুধু ঢাকা শিক্ষা বোর্ডই নয়, সারাদেশের মধ্যে এটি একটি বিখ্যাত কলেজ।
কলেজের চেয়ারম্যান অধ্যাপক ডঃ শফিক আহমেদ সিদ্দিকী হলেন টিউলিপ সিদ্দিকীর পিতা। টিউলিপ একজন ব্রিটিশ লেবার পার্টির রাজনীতিবিদ ও ব্রিটিশ সংসদ সদস্য।
মিরপুর চিড়িয়াখানা রোডে অবস্থিত রজনীগন্ধ্যা হোটেল থেকে ৫০ গজ উত্তর-পশ্চিম কোণে, অথবা সিরাজুল ইসলাম মাদ্রাসা থেকে ৩০ গজ উত্তরে কলেজটি অবস্থিত।
উচ্চ মাধ্যমিক কোর্সে ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ -৩.৫০ থাকতে হয়। অনার্স কোর্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সি এবং এইচ.এস.সি উভয় পরীক্ষায় গড়ে জিপিএ ৪.০০ থাকতে হয়। আর মাস্টার্সের ভর্তি অনার্সের ফলাফলের উপর ভিত্তি করে নির্ধারিত হয়কলেজের দাপ্তরিক, একাডেমিক ও অন্যান্য সহায়ক কার্যক্রম সমূহ সম্পাদনের জন্য ২ টি সুবৃহৎ ভবন রয়েছে। এর মধ্যে একটি ভবন ১১ তলা বিশিষ্ট অপরটি ১২ তলা বিশিষ্ট। ১১ তলা ভবনটি পূর্ব পাশে অবস্থিত এবং এতে মোট রুম রয়েছে ৫০ টি। আর ১২ তলা ভবনটি দক্ষিণ পাশে অবস্থিত এবং এতে রুম রয়েছে ৭০ টি। কলেজের নিজস্ব অডিটোরিয়াম রয়েছে।কাজী ফারুকী অডিটোরিয়ামে প্রায় ১৬০০ টি আসন রয়েছে।
কলেজের ১১ তলা ভবনের ৪র্থ তলায় কলেজটির গ্রন্থাগার অবস্থিত। গ্রন্থাগারে সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারে ৩,০০০ বই রয়েছে। লাইব্রেরীটি সকল শিক্ষার্থীর জন্য উন্মুক্ত হলেও শুধুমাত্র কার্ডধারী শিক্ষার্থীরাই বই বাসায় নিয়ে যেতে পারে। গ্রন্থাগারটি শীতাতপ নিয়ন্ত্রিত।
কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।
এই কলেজের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
শিক্ষার্থীদের সকল ধরনের পরীক্ষা গ্রহণের জন্য পৃথক পরীক্ষা কক্ষ রয়েছে। পরীক্ষা কক্ষগুলো প্রথম ভবনের ১০ম ও ১১তম তলায় অবস্থিত।
এই কলেজে অধ্যায়নরত শিক্ষার্থীদের ক্লাসে অংশগ্রহণের জন্য নির্ধারিত ড্রেস কোড রয়েছে।
কলেজের প্রয়োজনীয় নোটিশ কলেজের নোটিশ বোর্ডে ও কলেজ গেটে টাঙিয়ে দেয়া হয়। এছাড়াও www.dcc.com.bd তে দেয়া হয়। শিক্ষার্থীদের মোবাইলে এসএমএস করে জানিয়ে দেয়া হয়।
কলেজে অধ্যয়নরত শিক্ষার্থীদের প্রতি সাময়িকের ফল সরাসরি অভিভাবকদের হাতে প্রদান করা হয়। প্রতি সাময়িক শেষে অভিভাকদের সঙ্গে মতবিনিময় সভা অনুষ্ঠিত হয়। এবং ফলাফল উন্নতিতে করণীয় বিষয় পর্যালোচনা করা হয়। এছাড়া বছরের বিভিন্ন সময়ে অভিভাবক ও শিক্ষার্থীদের সঙ্গে বিভিন্ন ধরনের মতবিনিময় সভার আয়োজন করা হয়।
বিদেশে উচ্চ শিক্ষা : এই কলেজে অধ্যয়নরত কোনো শিক্ষার্থী যদি ক্রেডিট ট্রান্সফার করতে চায় তাহলে জাতীয় বিশ্ববিদ্যালয়ের নীতিমালা অনুযায়ী ক্রেডিট ট্রান্সফার করতে পারে।
বাংলা কংগ্রেস
বাংলা কংগ্রেস ছিল পশ্চিমবঙ্গের একটি আঞ্চলিক রাজনৈতিক দল। ১৯৬০-এর দশকে ভারতীয় জাতীয় কংগ্রেস ভেঙে এই দলের উদ্ভব হয়। সিপিআই(এম)-এর সহযোগিতায় বাংলা কংগ্রেস দুই বার পশ্চিমবঙ্গে সরকার গঠন করে। পশ্চিমবঙ্গের ইতিহাসে বাংলা কংগ্রেস ও সিপিআই(এম)-এর এই জোট সরকার যুক্তফ্রন্ট সরকার নামে পরিচিত। প্রথম সরকারটি ১৯৬৭ সালের ১ মার্চ থেকে ২ নভেম্বর পর্যন্ত এবং দ্বিতীয় সরকারটি ১৯৬৯ সালের ১ ফেব্রুয়ারি থেকে ১৯৭০ সালের ১৯ মার্চ পর্যন্ত স্থায়ী হয়। প্রফুল্লচন্দ্র সেন ও অতুল্য ঘোষের সাথে মতবিরোধ হলে অজয় মুখার্জী ও নলিনাক্ষ সান্যাল বাংলা কংগ্রেস প্রতিষ্ঠা করেছিলেন। অজয় মুখোপাধ্যায় ছিলেন এই দুই সরকারের মুখ্যমন্ত্রী। ১৯৭০ সালের ১৯ মার্চ বাংলা কংগ্রেস ও সিপিআই(এম)-এর জোট ভেঙে গেলে যুক্তফ্রন্ট সরকারের পতন ঘটে। এরপর বাংলা কংগ্রেসেও ব্যাপক অবক্ষয় দেখা দেয় এবং শেষ পর্যন্ত দলটি পুনরায় ভারতীয় জাতীয় কংগ্রেসের সঙ্গে মিশে যায়।
সোশ্যালিস্ট ইউনিটি সেন্টার অফ ইন্ডিয়া (কমিউনিস্ট)
সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) (এসইউসিআই (সি)) ভারতের একটি কমিউনিস্ট পার্টি। ১৯৪৮ সালে শিবদাস ঘোষ এই পার্টি স্থাপন করেন।
এসইউসিআই (সি) হচ্ছে ভারতের একটি কমিউনিস্ট পার্টি। এই সংগঠনটি শিবদাস ঘোষ প্রতিষ্ঠিত মার্কসবাদী-লেনিনবাদী লাইন অনুসরণ করে। এই দলটি "গ্লাসনস্ত" এবং "পেরেস্ত্রইকা"কে সংশোধনবাদ হিসেবে বর্জন করে এবং কার্ল মার্কস, ফ্রিডরিখ এঙ্গেলস, ভ্লাদিমির লেনিন, ইওসিফ স্তালিন, মাও সেতুং এবং শিবদাস ঘোষের শিক্ষাকে তুলে ধরার দাবি করে।
সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) -এর বাংলা মূখপত্র হল গণদাবী। এটি একটি সাপ্তাহিক পত্রিকা যা ১৯৪৭ সাল হতে স্বাধীনতার পর থেকে প্রকাশিত হচ্ছে। বর্তমান সম্পাদক মানিক মূখার্জী।
শিবদাস ঘোষ
শিবদাস ঘোষ (১৯২৩ – ৫ অগস্ট, ১৯৭৬) ছিলেন একজন ভারতীয় কমিউনিস্ট রাজনীতিবিদ। তিনি ছিলেন সোশ্যালিস্ট ইউনিটি সেন্টার অফ ইন্ডিয়া নামক দলের প্রতিষ্ঠাতা-সাধারণ সম্পাদক।
শিবদাস ঘোষের জন্ম ঢাকা জেলার সুভদ্যা গ্রামে। পিতার নাম হরেন্দ্রনারায়ণ ঘোষ। নিম্নমধ্যবিত্ত পরিবারের সন্তান ছিলেন। গ্রামের স্কুল থেকে ম্যাট্রিক পাশ করেন। ১৩ বছর বয়সে অনুশীলন সমিতির আহ্বানে স্বাধীনতা আন্দোলনে যুক্ত হন। প্রথম জীবনে মানবেন্দ্রনাথ রায়ের গভীর পাণ্ডিত্যে আকৃষ্ট হয়েছিলেন। ১৯৪০ সালে নবগঠিত রেভোলিউশন্যারি সোশ্যালিস্ট পার্টি বা আরএসপি-র সঙ্গে যুক্ত হন। ১৯৪২ সালে যোগ দেন ভারত ছাড়ো আন্দোলনে। এই সময় আত্মগোপন করে থাকেন কিছুকাল। তারপর গ্রেফতার হয়ে তিন বছর জেলে কাটান। ১৯৪৮ সালে আরএসপি-র কিছু কর্মী নিয়ে গঠন করেন সোশ্যালিস্ট ইউনিটি সেন্টার অফ ইন্ডিয়া বা এসইউসিআই।
তাঁর রচিত পুস্তিকাগুলির মধ্যে উল্লেখযোগ্য হচ্ছে
জরায়ু
জরায়ু (ইংরেজিতে womb "ঊম্‌" বা uterus "ইউটেরাস্‌" মূলতঃ লাতিন উচ্চারণে "উতেরুস্‌"), স্ত্রী প্রজনন তন্ত্রের একটি অন্যতম প্রধান অঙ্গ। এটি মানুষসহ বেশিরভাগ স্তন্যপায়ী প্রাণীর প্রধান প্রজনন অঙ্গ। জরায়ু একটি হরমোন প্রতিক্রিয়াশীল অঙ্গ। বিভিন্ন সময়ে বিভিন্ন হরমোন ক্ষরণের দ্বারা এর কার্যপ্রণালী নিয়ন্ত্রিত হয়। গর্ভধারণ কালে ফিটাস জরায়ুর অভ্যন্তরে বড়ো ও বিকশিত হয়। ইউটেরাস বা জরায়ু শব্দটি মূলত চিকিৎসা সংক্রান্ত ক্ষেত্রে ব্যবহৃত হয়, অপরদিকে দৈনন্দিন ব্যবহারে মূলত ওম্ব বা গর্ভথলি শব্দটি প্রাধান্য পায়। ইংরেজিতে জরায়ুকে বহুবচনে uteruses (ইউটেরাসেস) বা uteri (ইউটেরি) বলে।
জরায়ুর প্রান্তদেশ মোট তিনটি। একটি সারভিক্সে এসে শেষ হয়, যা যোনিতে গিয়ে উন্মুক্ত হয়। অপর দুটি প্রান্ত জরায়ুর উভয় পাশে দুই ফেলোপিয়ান নালিতে উন্মুক্ত।
= অঙ্গসংস্থান =
গর্ভধারণের সময় ছাড়া মানুষের জরায়ু আকারে মাত্র কয়েক সেন্টিমিটার ব্যাস বিশিস্ট। জরায়ু একটি পেশিবহুল অঙ্গ। এর আকৃতি অনেকটা নাশপাতির মতো। জরায়ুকে চারটি পর্বে ভাগ করা যায়। যথা: ফান্ডাস (জরায়ু), কর্পাস, সারভিক্স, এবং অন্তঃস্থ অরফিস।
বাহির থেকে ভেতরের দিকে জরায়ুর দিকে যেতে যে অঙ্গগুলো অবস্থিত, তা হলো:বাহির থেকে ভেতরের দিকে জরায়ুতে যে পর্বগুলো রয়েছে, তা হলো:
পেরিমেট্রিয়াম
মায়োমেট্রিয়াম
এন্ডোমেট্রিয়াম
= সহায়ক চিত্র =
স্ত্রী প্রজনন তন্ত্র (মানুষ)
মানুষের স্ত্রী প্রজনন তন্ত্র দুটি প্রধান অংশের সমন্বয়ে গঠিত। প্রথমত, জরায়ু, যেখানে ফিটাস বিকশিত হয়, যোনীয় ও জরায়ুজ ক্ষরণ উৎপন্ন হয় এবং পুরুষের শুক্রাণু ফেলোপিয়ান নালিতে পরিবহন করে নিয়ে যায়। এবং দ্বিতীয় প্রধান অংশ হচ্ছে ডিম্বাশয়, যা ডিম্বাণু উৎপন্ন করে। এ সবই শরীরের অভ্যন্তরীন অংশ। যোনি শরীরের বাইরে ভালভার সাথে যুক্ত যা লেবিয়া, ক্লিটোরিস, এবং মূত্রনালী নিয়ে গঠিত। যোনি, জরায়ুর সাথে সারভিক্স দ্বারা সংযুক্ত; ডিম্বাশয়, উভয় পাশে দুই ফেলোপিয়ান নালির মাধ্যমে জরায়ুর সাথে সংযুক্ত। নির্দিষ্ট সময়ে ডিম্বাশয়, ডিম্বাণু ক্ষরণ করে যা ফেলোপিয়ান নালি হয়ে জরায়ুতে এসে পৌঁছে।
যৌনমিলনের সময় যোনিপথে সারভিক্স হয়ে আসার সময় শুক্রাণু, ডিম্বাণুর সাথে মিলিত হয় এবং ডিম্বাণুকে নিষিক্ত করে। এই নিষেক প্রক্রিয়া সচারচর ওভিডাক্টে ঘটে, কিন্তু এটি জরায়ুতেও ঘটতে পারে। এরপর জাইগোট জরায়ুর দেয়ালে অবস্থান নেয় এবং এরপরপরই এমব্রায়োজেনেসিস ও মরফোজেনেসিসের প্রক্রিয়া শুরু হয়।
যোনি একটি ফাইব্রোমাসকুলার টিউবাকৃতি অংশ যা জরায়ু থেকে স্ত্রীদেহের বাইরের অংশ পর্যন্ত বিস্তৃত। এটি দেখা যায় অমরাবিশিস্ট মেরুদণ্ডী ও মারসুপিয়াল প্রাণীতে, যেমন: ক্যাঙ্গারু অথবা স্ত্রী পাখি, মনোট্রিম, ও কিছু সরীসৃপের ক্লোকাতে।। স্ত্রী কীটপ্রত্যঙ্গ এবং অন্যান্য অমেরুদণ্ডী প্রাণীরও যোনি আছে, যা মূলত ওভিডাক্টের শেষ প্রান্ত।
যৌনমিলনের ক্ষেত্রে বীর্যপাতের সময় যোনিতে পুরুষের শুক্রাণু ধারণ করে। যোনির চারপাশ পিউবিক হেয়ার দিয়ে ঘেরা থাকে, যা যোনিকে বিভিন্ন সংক্রমণ থেকে রক্ষা করে। সেই সাথে এই বয়ঃসন্ধির একটি লক্ষণ।
বাহরাইন ওয়ার্ল্ড ট্রেড সেন্টার
বাহরাইনের ওয়ার্ল্ড ট্রেড সেন্টার (ইংরেজিতে: The Bahrain World Trade Center) যা ২৪০ মিটার বা ৭৮৭ফুট উচু ৫০ তলা বিশিষ্ঠ যমজ বিল্ডিং যার স্থপতি হলেন শন কিলা নামে একজন দক্ষিণ আফ্রিকান। ভবনটি Bahrain WTC বা BWTC নামেও পরিচিত। এটি মানামা, বাহরাইনতে অবস্থিত পৃথিবীর ১ম উইন্ড টারবাইন বায়ুবিদ্যুৎ কেন্দ্র সমন্বিত বিল্ডিং ।
৫০ তলা বিশিষ্ঠ যমজ বিল্ডিং যার প্রয়োজনীয় বিদ্যুৎ এর ১১-১৫% প্রায় ১.৩-১.৮ গিগা ওয়াট আওয়ার/বছর উৎপাদন হবে বিল্ডিং এ স্থাপিত ৩২গজ বা ৯৬ফুট ডায়ামিটারের ৩x২২৫ কিলোওয়াট এর উইন্ড টারবাইন (বায়ুবিদ্যুৎ কেন্দ্র) হতে। এই পরিমাণ বিদ্যুৎ দিয়ে ৩০০ বাড়িতে ১ বছর আলোর ব্যবস্থা করা সম্ভব।
ঘড়ি
ঘড়ি () এমন একটি যন্ত্র যা সময় নির্ধারণে সাহায্য করে। বিভিন্ন ধরনের ঘড়ি দেখতে পাওয়া যায়, যেমন হাত ঘড়ি, দেয়াল ঘড়ি ইত্যাদি।
ঘড়ি আবিষ্কারের ইতিহাস-সূর্যঘড়ি : এটি প্রথম যান্ত্রিক ঘড়ি। আনুমানিক সাড়ে পাঁচ হাজার বছর আগে মিসর ও ব্যাবিলনে এর উৎপত্তি।এটি আজও টিকে আছে। সেকেন্ড ও মিনিটের কাটা নেই,নেই কোন টিকটিক শব্দ। তবে সময় দেয় একদম নিখুঁত।গোলাকার চাকতিতে একটি নির্দেশক কাঁটা ও দাগ কাটা সময়ের ঘর,এ নিয়েই সূর্যঘড়ি।মাত্র ৭০০ বছর আগে লাতিন শব্দ ‘ক্লক্কা’ থেকে এসেছে ক্লক।ক্লক্কা মানে ঘন্টি।যদিও ইতিহাসেও এই মূল্যবান আবিষ্কারটির আবিষ্কারক হিসেবে কোন নির্দিষ্ট ব্যক্তির নাম পাওয়া যায়না। তবে সূর্য ঘড়ির ব্যবহার শুরু অনেক কাল আগে থেকেই। ধারণা করা হয় মিশরীয়রাই প্রথম প্রকৃতিনির্ভর অর্থাৎ সূর্য-ঘড়ি নির্মাণ করেছিল আর ১৪ শতাব্দীতে এসে ইউরোপিয়ানরাই এই তত্ত্বের উপর ভিত্তি করে প্রথম যান্ত্রিক ঘড়ি আবিষ্কার করেন।কিন্তু ১৪ শতকের দিকে নির্মিত ঘড়িগুলোতে শুধুমাত্র ঘন্টা নির্দেশ করতে সক্ষম হত, মিনিট বা সেকেন্ড নির্ণয় করতে পারতো না। তাছাড়া বর্তমান ঘড়ির দুই ঘন্টা ছিল সেই ঘড়ির হিসেবে এক দিন, যার মানে একদিনে ঘড়িটি মাত্র দুবার ৩৬০ ডিগ্রী কোণে ঘুড়তে পারতো। অর্থাৎ এই ঘড়ি দিয়ে সম্পূর্ণ নির্ভুল ও সূক্ষ সময় গণনা করা যেত না।অবশেষে ডাচ জ্যোতির্বিদ ক্রিশ্চিয়ার হাইজেন্স ১৬৫৭ সালে এসে সম্পূর্ণ নির্ভুলভাবে মিনিট, সেকেন্ড ও ঘন্টা নির্দেশকারী উন্নতমানের যান্ত্রিক ঘড়ির নকশা করেন। হাতঘড়ি একটি ক্ষুদ্র ঘড়ি যা একটি ফিতার সাহায্যে কোন ব্যক্তির কব্জিতে যুক্ত করা হয়। নিরীক্ষন করা সময় এবং দিন, তারিখ, মাস এবং বছর কখনও কখনও প্রদর্শন করে। ১৫২৪তে, পিটার হেনেলিন প্রথম পকেট ঘড়ি তৈরি করেছিল। ১৯০০ খ্রীষ্টাব্দের পূর্বে, অধিকাংশ ঘড়িই ছিল পকেট ঘড়ি যা শেকলের মাধ্যমে পকেটের সাথে আটকে রাখা হত।। ১৯৭০ পূর্বে, সমস্ত ঘড়িতে একটি ঘুর্ণায়মান ঘন্টার কাঁটা এবং একটি দীর্ঘতর মিনিট কাঁটার সঙ্গে একটি নম্বরযুক্ত ডায়াল ছিল। ১৯৭ থেকে, ডিজিট্যাল ঘড়ি বাজারে আসে। ডিজিটাল ঘড়িতে সময় রাখতে ভেতরে ক্ষুদ্র কম্পিউটার রয়েছে। এতে ডায়লে কাঁটার পরিবর্তের একটি ডিজিটাল ঘড়ি একটি সংখ্যা হিসেবে সময় দেখায় (উদাঃ, ১০: ৩০ এএম)।
হাতঘড়ির চেয়ে আকারে বড় দেয়াল ঘড়ি। দেয়াল ঘড়িগুলো সাধারনত দেয়ালে টানানো থাকে।
টাইটানিক (দ্ব্যর্থতা নিরসন)
"টাইটানিক"' হতে পারে:
= চলচ্চিত্র =
মন্স পিউবিস
মন্স পিউবিস বা যোনীমণ্ডপ (ইংরেজি: Mons pubis) নারীদেহের নিম্নাঙ্গের একটি নির্দ্দিষ্ট এলাকা মানব অঙ্গসংস্থানবিদ্যায় এবং সাধারণ স্তন্যপায়ী প্রাণীতে পিউবিক অস্থির, পিউবিক সিমফাইসিস সংযোগের উপর মেদ কলা জমে থাকা উঁচু ঢিপির (mound) মতো অংশটিকে "মন্স পিউবিস" বা "যোনীমণ্ডপ" বলে। এটি ল্যাটিন শব্দ "pubic mound" থেকে এসেছে, এছাড়া এটি মন্স ভেনেরিস (ল্যাটিন mound of venus) নামেও পরিচিত। মন্স পিউবিস ভালভার ওপরের অংশ গঠন করে।
মন্স পিউবিসে আকার সাধারণত শরীরের হরমোন ক্ষরণ ও মেদের পরিমাণের ওপর নির্ভর করে। বয়ঃসন্ধির পর এটি প্রসারিত হয়, এর ওপরভাগে অংশ চুলে ঢেকে যায়, যা যৌনকেশ নামে পরিচিত। মানুষের দেহে এই উঁচু অংশটি মেদ কলা দিয়ে গঠিত এবং যথেষ্ট পরিমাণে বড়। যৌনমিলনের সময় এটি পিউবিক অস্থিকে রক্ষা করে।
মানুষের "মন্স পিউবিস" যে কয়েকটি অংশে বিভক্ত তার নিম্নভাগে আছে বৃহদষ্ট, এবং অন্য পাশে হলরেখার (লাঙ্গল ফলার দাগ) মতো অংশ, যা যোনীচিরল নামে পরিচিত। ক্লেফট অফ ভেনাস যে সকল অংশ পরিবেষ্টন করে রেখেছে সেগুলো হলো: নিম্নোষ্ঠ, ভগাঙ্কুর, যোনির প্রবেশদ্বার, এবং ভালভাল ভেস্টিবিউলের অন্যান্য অংশ। "মন্স ভেনেরিস"-এর মেদ কলা ইস্ট্রোজেন ক্ষরণে প্রতিক্রিয়াশীল, যা বয়ঃসন্ধি শুরুর সময় একটি স্বতন্ত্র উঁচু অংশের সৃষ্টি করে। পরবর্তীতে এটি "লেবিয়া মেজরার" সামনের অংশে, পিউবিক অস্থি থেকে সরে যায়।
ফ্যালোপিয়ান নালি
ফ্যালোপিয়ান নালি, ইংরেজিতে fallopian tube (উচ্চারণ - "ফ্যালোপিয়ান্‌ টিউব্‌")—ইতালীয় অঙ্গসংস্থানবিদ ও চিকিৎসক গ্যাব্রিয়েল ফ্যালোপিওর (ইতালীয় ভাষায়: গ্যাব্রিয়েল ফ্যালোপিয়াস)-এর নাম অনুসারে এসেছে। এটি ওভিডাক্ট (oviduct), জরায়ুজ নালি (uterine tubes), এবং স্যালপিঞ্জেস (salpinges) ("একবচন": salpinx) নামেও পরিচিত। ফ্যালোপিয়ান নালি মূলত সিলিয়া বিশিষ্ট ভাজক টিশ্যু দ্বারা গঠিত দুটি নালি, যা স্তন্যপায়ী প্রাণীতে ডিম্বাশয় থেকে শুরু হয়ে ইউটেরো-টিউবাল জাংশন হয়ে জরায়ুতে গিয়ে শেষ হয়।
ফেলোপিয়ান নালি,যা জরায়ু নালি(Uterine Tube),অভিডাক্ট(Oviduct)কিংবা স্যালপিংস নামেও পরিচিত,যা ডিম্বাশয় এর সাথে জরায়ুকে সংযুক্ত করে। এটির ভিতরে সিলিয়া যুক্ত এপিথেলিয়াম আছে।
ফেলোপিয়ান নালী ডিম্বাশয় থেকে ডিম্বাণু বহন করে জরায়ুতে নিয়ে যায়।এর চারটি অংশ আছে।(পার্শ্বীয় থেকে মধ্যবর্তী) ইনফান্ডিবুলাম, যা ফিম্ব্রিয়া দ্বারা আচ্ছাদিত ;অ্যাম্পুলা যা নালীর অধিকাংশ জায়গা জুড়ে আছে যেখানে নিষিক্তকরণ হয়;ইস্থমাস,সবচেয়ে চিকন অংশ এবং ইন্ট্রামুরাল অংশ,যা জরায়ুর মাংসপ্রাচীরে প্রবেশ করে।এর দুই প্রান্ত;টিউবাল অস্টিয়াম নালীর সাথে পেরিটোনিয়াল গহ্বর এবং নালীপ্রান্ত জরায়ু এর সাথে যুক্ত।
= অঙ্গসংস্থানবিদ্যা =
= তথ্যসূত্র =
= বর্হিসূত্র =
মুহাম্মাদ হাসনাইন হাইকল
মুহাম্মাদ হাসনাইন হাইকল () বিখ্যাত মিশরীয় সাংবাদিক, লেখক ও রাজনীতিবিদ। তিনি ১৯৫৭ থেকে ১৯৭৪ সাল পর্যন্ত দীর্ঘ ১৭ বছর কায়রোর সবচেয়ে বিখ্যাত দৈনিক পত্রিকা আল-আহরাম এর প্রধান সম্পাদক ছিলেন। ৫০ বছরেরও বেশি সময় ধরে তিনি আরব জাতীয়তাবাদ এবং আরবের সাথে বহির্বিশ্বের সম্পর্ক বিশ্লেষণের ক্ষেত্রে গুরুত্বপূর্ণ ভূমিকা রেখেছেন। তিনি মিশরের প্রেসিডেন্ট জামাল আব্দুল নাসের এর মন্ত্রীসভায় প্রথমে তথ্যমন্ত্রী এবং পরে পররাষ্ট্রমন্ত্রী হিসেবে দায়িত্ব পালন করেছেন।
হাইকল
হাইকল () একটি আরবি শেষ নাম। এ দ্বারা নিচের যেকোন ব্যক্তিকে বোঝাতে পারে:
ক্যাস নিবন্ধন নম্বর
ক্যাস নিবন্ধন নম্বর (ইংরেজি: CAS registry number) হচ্ছে একধরনের শনাক্তকারী মৌলিক নম্বর যা বিভিন্ন মৌলিক পদার্থ, রাসায়নিক যৌগ, পলিমার, জৈব ক্রম, রাসায়নিক মিশ্রণ এবং ধাতু সঙ্করসমূহ শনাক্তকরণে ব্যবহৃত হয়। এগুলো ক্যাস নম্বর (ইংরেজি: CAS number), CAS RN বা CAS # নামেও পরিচিত। কেমিক্যাল অ্যাবস্ট্র্যাক্ট সার্ভিস, ইংরেজি Chemical Abstracts Service বা (CAS) হচ্ছে অ্যামেরিকান কেমিকাল সোসাইটির একটি শাখা, যাদের কাজ হচ্ছে বইপত্রে লিখিত প্রত্যেকটি রাসায়নিক পদার্থের শনাক্তকারী বৈশিষ্ট্য তালিকাভুক্ত করা।
ক্যাস নিবন্ধন নম্বর তিনটি ভাগে হাইফেন দ্বারা ভাগ করা থাকে। প্রথম অংশে ৭টি অঙ্ক থাকতে পারে, দ্বিতীয় ভাগে ২টি অঙ্ক, এবং তৃতীয় ভাগে একটি অঙ্ক থাকে যা চেক ডিজিট নামে পরিচিত। শেষোক্ত সংখ্যা দিয়ে ভুল নির্ণয় ও সংশোধন করা হয়। ক্যাস নম্বরগুলো বড় থেকে ছোট ক্রমে সাজানো থাকে এবং কোনো রকম সহজ-স্বাভাবিক অর্থ প্রকাশ করে না।
চেক ডিজিটের আগের ধাপের শেষের সংখ্যার সাথে ১ গুণ করে, তার আগেরটার সাথে ২ গুণ করে, তার আগেরটার সাথে ৩ গুণ করে, এভাবে চলতে চলতে শেষ পর্যন্ত যতোগুলো সংখ্যা আসে, সবগুলো যোগ করে, যোগফলের সমষ্টি মডুলাস 10 = ফলাফল হিসেবে যে এক ডিজিটের সংখ্যা পাওয়া যাবে, সেটিই চেক ডিজিট। এভাবেই চেক ডিজিট হিসাব করা হয়। যেমন: পানির ক্যাস নম্বর হচ্ছে 7732-18-5; আর এই চেক ডিজিট 5 নির্ণয় করা হয়েছে (8×1 + 1×2 + 2×3 + 3×4 + 7×5 + 7×6) = 105; 105 mod 10 = 5.-এভাবে।
To find the CAS number of a compound given its name, formula or structure, the following free resources can be used:
হাখমানেশি সাম্রাজ্য
হাখমানেশী সাম্রাজ্য () বা আকিমিনীয় সাম্রাজ্য বৃহত্তর ইরানের উল্লেখযোগ্য পরিমাণ অঞ্চলে শাসনকারী প্রথম কয়েকটি পারসিক সাম্রাজ্যের একটি। প্রাচীন পারসিক ম'দাই সাম্রাজ্যের পতনের পর এই সাম্রাজ্যটির আত্মপ্রকাশ ঘটে। পরাক্রমের শীর্ষে সাম্রাজ্যটির আয়তন ছিল প্রায় ৭৫ লক্ষ বর্গকিলোমিটার (যা বর্তমান মহাদেশীয় যুক্তরাষ্ট্রের আয়তনের প্রায় সমান) । শতাংশ হিসেবে মোট বিশ্ব জনসংখ্যার সর্বোচ্চ অংশ এই সাম্রাজ্যে বাস করত। এটি প্রাচীন বিশ্বের বৃহত্তম সাম্রাজ্যগুলির একটি। সাম্রাজ্যটিতে কেন্দ্রীয় শাসনব্যবস্থা মডেলের একটি সফল বাস্তবায়ন ঘটেছিল ।
পারস্যের রাজা দ্বিতীয় কুরুশ (প্রবীণ কুরুশ বা মহান কুরুশ নামেও পরিচিত, ইংরেজিতে Cyrus the Great) এই সাম্রাজ্যটি গড়ে তোলেন। সাম্রাজ্যটি এশিয়া, ইউরোপ ও আফ্রিকা --- এই তিন মহাদেশে বিস্তৃত ছিল। ইরান ছাড়াও বর্তমান কালের আফগানিস্তান, পাকিস্তান, মধ্য এশিয়ার অংশবিশেষ, এশিয়া মাইনর (তুরস্ক), থ্রাকে (গ্রিস), কৃষ্ণ সাগরের উপকূল, ইরাক, সৌদি আরবের উত্তরাংশ, জর্দান, প্যালেস্টাইন, লেবানন, সিরিয়া, প্রাচীণ মিশরের সব গুরুত্বপূর্ণ এলাকা এবং লিবিয়া এই সাম্রাজ্যের অন্তর্ভুক্ত ছিল। পশ্চিমা সভ্যতার ইতিহাসে সাম্রাজ্যটির ভূমিকা খলধর্মী। গ্রিক-পারস্য যুদ্ধগুলিতে এটি ছিল গ্রিসের নগর রাষ্ট্রগুলির শত্রু। এছাড়া ব্যাবিলন থেকে ইহুদীদের স্বাধীনতা দান, আরামীয় ভাষাকে সাম্রাজ্যের সরকারি ভাষার মর্যাদা দানের ব্যাপারগুলিও পশ্চিমা ইতিহাসে উল্লিখিত। ৩৩০ খ্রিস্টপূর্বাব্দে মহাবীর আলেকজান্ডারের সাথে যুদ্ধে সাম্রাজ্যটির পতন হয়।
আঘাত সংবেদনশীলতা
আঘাত সংবেদনশীলতা (ইংরেজি: Shock sensitivity), হচ্ছে কোনো বিস্ফোরক বা রাসায়নিক যৌগের, সংঘর্ষ বা বিস্ফোরণের ফলে হঠাৎ প্রয়োগকৃত সংকোচনের প্রতি সংবেদনশীলতার তুলনামূলক পরিমাপ। বিস্ফোরক বা রাসায়নিক যৌগের ক্ষেত্রে আঘাত সংবেদনশীলতা নির্ণয় করা হয়। এটির উদ্দেশ্য কোনো বিস্ফোরকের নিরাপত্তা পরীক্ষা করা। এই কারণে কোনো পদার্থ ব্যবহারের সময় পদার্থের আঘাত সংবেদনশীলতা নির্ণয় করা প্রয়োজন। আঘাত সংবেদনশীলতা নির্ণয়ে বিভিন্ন প্রকার পরীক্ষা ও ফলাফল নির্ণয়ে বিভিন্ন প্রকার সূচক ব্যবহৃত হয়। এদের মধ্যে সবচেয়ে প্রচলিত পরীক্ষাটি হচ্ছে রটার ইমপ্যাক্ট টেস্ট, যার ফলাফল ব্যাখ্যা করা হয় Fol নামে। Fol (ফল্‌) হচ্ছে ইংরেজি- Figure of Insensitivity, অর্থাৎ বা অসংবেদনশীলতার চিত্র। প্রচলিত পদ্ধতিতে সংঘর্ষ পরীক্ষায় কমপক্ষে আরো ৪টি পরীক্ষা করা হয়, এবং বিস্ফোরণের আঘাত সংবেদনশীলতা পরিমাপে বিভিন্ন রকমের "গ্যাপ টেস্ট" করা হয়। "জুলিয়াস-পিটারস কেজি" নামের একটি উল্লেখযোগ্য জার্মান প্রতিষ্ঠান এসকল পরীক্ষার জন্য প্রয়োজনীয় পরীক্ষণ সরঞ্জাম প্রস্তুত করে।
ধ্রুপদী ভাষা
ধ্রুপদী ভাষা () বলতে এমন সব ভাষাকে বোঝায় যেগুলি অত্যন্ত প্রাচীন (আজ থেকে প্রায় ১৫০০ বা তারও বেশি বছর পুরনো), যাদের একটি বৃহৎ ও অত্যন্ত সমৃদ্ধ প্রাচীন সাহিত্য আছে, এবং যাদের প্রাচীন সাহিত্যের ঐতিহ্যটি অপর কোন সাহিত্যিক ঐতিহ্যের পরম্পরায় নয়, বরং স্বাধীন ও স্বাবলম্বীভাবে, গড়ে উঠেছিল।
উপরের সংজ্ঞানুযায়ী সংস্কৃত, তামিল, গ্রিক, লাতিন, চীনা, এবং আরবিকে ধ্রুপদী ভাষা হিসেবে গণ্য করা যায়।
বেশির ভাগ ধ্রুপদী ভাষাই বর্তমানে মৃত, এগুলিতে এখন আর কেউ সাহিত্য রচনা করেন না। কিন্তু ধ্রুপদী ভাষাগুলির বিভিন্ন উপাদান বিশ্বের বহু আধুনিক ভাষাতে প্রভাব রেখে চলেছে। বিশ্বের অনেক আধুনিক ভাষা নতুন নতুন শব্দ প্রণয়নের জন্য তাদের নিকটবর্তী ধ্রুপদী ভাষাগুলি থেকে ঋণ গ্রহণ করে থাকে। যেমন আধুনিক ইউরোপীয় ভাষাগুলি নতুন বৈজ্ঞানিক পরিভাষার জন্য লাতিন ও গ্রিক ভাষা থেকে শব্দখণ্ড ধার নিয়েছে। আধুনিক ভারতীয় ভাষাগুলি একই উদ্দেশ্যে অনেক ক্ষেত্রে সংস্কৃত ভাষা থেকে শব্দখণ্ড ধার নিয়েছে।
অনেক সময় "ধ্রুপদী" পরিভাষাটি দিয়ে কোন ভাষার সাহিত্যিক স্বর্ণযুগে (সাধারণত বর্তমান থেকে বেশ দূরবর্তী অতীতে অবস্থিত কোন যুগে) ব্যবহৃত ভাষাকে বোঝানো হয়ে থাকে। এ অনুসারে ফার্সি ভাষার তুলনামূলকভাবে আধুনিক (৯ম-১৭শ শতকে রচিত) সাহিত্য ধ্রুপদী ফার্সি সাহিত্য নামে পরিচিত। এটি "ধ্রুপদী" পরিভাষাটির অপেক্ষাকৃত সাধারণীকৃত ব্যবহার।
আপেক্ষিক গুরুত্ব গুণনীয়ক
আপেক্ষিক গুরুত্ব গুণনীয়ক (ইংরেজি: Relative effectiveness factor বা R.E. factor) হচ্ছে সামরিক ক্ষেত্রে কোনো বিস্ফোরকের ধ্বংসাত্মক ক্ষমতা পরিমাপযোগ্য সংখ্যা। এটি TNT-এর (এক প্রকার উচ্চক্ষমতা সম্পন্ন বিস্ফোরক) ক্ষেত্রে, ওজনের ভিত্তিতে কোনো বিস্ফোরকের কার্যকরীতা তুলনায় ব্যবহৃত হয়। এর মাধ্যমে প্রকৌশলীরা একটি বিস্ফোরকের পরিমাণকে অপরটি দিয়ে ভাগ করে TNT-এর পরিমাণের ভিত্তিতে জন্য বিস্ফোরণের সমীকরণ হিসাব করেন ও কতোটুকু বিস্ফোরক দরকার হবে তা পরিমাপ করেন। যেমন: যদি একটি ইমারত ধ্বংস করতে ১ কেজি TNT দরকার হয় তবে, সেই একই পরিমাণ কার্যকক্ষমতা পাবার জন্য পিইটিএন (PETN) বিস্ফোরক দরকার হবে ০.৬ কেজি; আর এএনএফও (ANFO) বিস্ফোরক দরকার হবে ১.২৫ কেজি।
আপেক্ষিক গুরুত্বের সংখ্যা যতো বড়, বিস্ফোরক ততো শক্তিশালী।
বিশেষ দ্রষ্টব্য: Practical Nuclear weapons have reached from 400 kg(TNTe)/kg up to 5,200,000 kg(TNTe)/kg.
ঘর্ষণ সংবেদনশীলতা
কোনো বিস্ফোরক বা বিস্ফোরক দ্রব্যকে যে পরিমাণ ঘর্ষণ করলে ও বিস্ফোরকটি বিস্ফোরিত হবে বা হবার সম্ভাবনা থাকবে, সেই সংবেদনশীলতাই বিস্ফোরকের ঘর্ষণ সংবেদনশীলতা (ইংরেজি: Friction sensitivity) নামে পরিচিত। উদাহরণস্বরূপ বলা যায়, নাইট্রোগ্লিসারিনের ঘর্ষণ সংবেদনশীলতা খুবই বেশি। সামান্য একটু ঘর্ষণের ফলেই এটি মারাত্মক বিস্ফোরণের জন্ম দিতে পারে।
বিস্ফোরণের গতিবেগ
বিস্ফোরণের গতিবেগ বা বিস্ফোরণের গতি, যা ইংরেজিতে explosive velocity বা detonation velocity নামে পরিচিত। বিস্ফোরণের (detonation) ফলে বিস্ফোরকের উপাদানসমূহ বিক্রিয়ার ফলে যে ঘাত তরঙ্গে (shock wave), যে বেগে চারিদিকে ছড়িয়ে পড়ে সে গতিবেগকেই বিস্ফোরণের গতিবেগ বলে। এই গতিবেগ গ্যাস সূত্রসমূহের ওপর নির্ভর করে, এবং বাস্তবে এই বেগ নির্ণয় করা যথেষ্ট কষ্টসাধ্য। বিস্ফোরকের গতিবেগ সবসময়ে শব্দের গতির চেয়ে বেশি থাকে।
যদি বিস্ফোরণের পূর্বে যদি বিস্ফোরক আবদ্ধ স্থানে থাকে, (যেমন: আর্টারি সেল-এর মধ্যে); সেক্ষেত্রে উৎপন্ন বল একটি নির্দিষ্ট স্থানে মধ্যেই সীমাবদ্ধ থাকে, তাই চাপ মারাত্মকভাবে বেড়ে যায়। আবদ্ধ স্থানের তুলনায়, মুক্ত স্থানে সংঘটিত বিস্ফোরণের গতিবেগ অনেক বেশি হয়। মুক্ত স্থানে সংঘটিত বিস্ফোরণের গতিবেগ, আবদ্ধ স্থানের তুলনায় প্রায় ৭০ থেকে ৮০ শতাংশ বেশি হয়।.
বিস্ফোরকে ব্যবহৃত particle কণার আকৃতি ছোট হলে, বিস্ফোরণের ব্যপ্তি (ব্যাস) বেড়ে যায়।.
সাধারণ বিস্ফোরণের গতিবেগের গ্যাসীয় সীমা 1800 m/s থেকে 3000 m/s। কঠিন বিস্ফোরকের এই সীমা 4000 m/s থেকে 10300 m/s।
ইউএন নম্বর
ইউএন নম্বর (ইংরেজি: UN number) বা ইউএন আইডি (UN ID) হচ্ছে চার সংখ্যার একটি নম্বর যা বিভিন্ন ঝুঁকিপূর্ণ পদার্থ, যেমন: বিস্ফোরক, দাহ্য তরল, বিষাক্ত পদার্থ প্রভৃতি শনাক্তকরণে ব্যবহৃত হয়। আন্তর্জাতিক পরিবহন কর্মপদ্ধতিতে এই শনাক্তকরণ নম্বর ব্যবহৃত হয়। কিছু ঝুঁকিপূর্ণ পদার্থের নিজস্ব ইউএন নম্বর আছে (উদাহরণ: অ্যাক্রিলামাইড এর ইউএন নম্বর UN2074)। কিছু ক্ষেত্রে একই রকম বৈশিষ্টসূচক একটি নির্দিষ্ট ধরনের রাসায়নিক পদার্থ বা পণ্যের একটি সাধারণ ইউএন নম্বর থাকে। যেমন: অন্যকিছূ উল্লেখ করা না থাকলে, দাহ্য তরলের ইউএন নম্বর UN1993)
শিরোনামহীন
শিরোনামহীন বাংলাদেশের একটি রক ব্যান্ড। তারা তাদের ক্লাসিকাল রক, প্রোগ্রেসিভ রক, এবং ফোক ধাঁচের সঙ্গীতের জন্য খ্যাতি অর্জন করে। গানের কথা, কম্পোজিশন এবং জনবহুল লাইভ শোর জন্য তারা বাংলাদেশের জনপ্রিয় ব্যন্ডসমূহের মধ্যে অন্যতম স্থান অর্জন করেছে। সঙ্গীতের কাজে তাদের ব্যবহৃত বাদ্যযন্ত্রসমূহের মধ্যে রয়েছে সরোদ, স্যালো, সরাজ, বেহালা এবং আরও অনেক। ২০১০ সালে শিরোনামহীন ব্যান্ডের ওপর একটি তথ্যচিত্র প্রকাশিত হয়েছে। ২০০৮ সালের ১ আগস্ট তারা বামবার সদস্যপদ লাভ করে।
১৯৯৬ সালে জিয়াউর রহমান, জুয়েল ও বুলবুলকে সাথে নিয়ে ব্যন্ড দলটি গিঠন করেন। ২০০৪ সালে তাদের প্রথম অ্যালবাম জাহাজী মুক্তি পায়। প্রতিষ্ঠার পর থেকে তারা ৫টি একক অ্যালবাম এবং কিছু যৌথ অ্যালবাম প্রকাশ করেছে। তার সর্বশেষ অ্যালবাম শিরোনামহীন শিরোনামহীন প্রকাশিত হয় ১৯শে জুলাই ২০১৩ সালে। ব্যান্ডের বর্তমান সদস্যগণ হলেন, জিয়াউর রহমান জিয়া (বেজ ও সম্পাদনা), কাজী আহমাদ সাফিন (ড্রাম), দিয়াত খান (গিটার), রাসেল কবীর (কিবোর্ড) এবং শেখ ইশতিয়াক (কণ্ঠ)।
১৯৯৬ সালে জুয়েলকে গিটারিস্ট হিসেবে এবং বুলবুলকে কণ্ঠশিল্পী হিসেবে নিয়ে জিয়াউর রহমান শিরোনামহীন গঠন করেন। প্রথমদিকে তারা বিশ্ববিদ্যালয় আঙিনা এবং কাছাকাছি জনাকীর্ণ স্থানে পরিবেশন করতেন। পরবর্তীতে তারা বিশ্ববিদ্যালয় আঙিনাতে সরাসরি মঞ্চ পরিবেশনা শুরু করেন যার ফলে তাদের বাদ্যযন্ত্রেও কিছু যরিবর্তন আসে। সে সময়ই তারা তাদের পরিবেশনায় প্লাগ্ড গিটার, সারোদ ও ড্রামের ব্যবহার শুরু করেন। মঞ্চে পরিবেশন করা তাদের সব গানই তাদের নিজেদের লেখা ছিলো সুতরাং সেসময় সেগুলো শ্রুতাদের কাছে নতুন ছিলো। তাদের ভিন্নধর্মী সঙ্গীতের ধারা ও গানের কথা সেসময় তাদের খ্যাতি অর্জনে সহায়তা করে।
২০০২ সালে তানযীর তুহীন শিরোনামহীনের প্রধান ভোকাল হিসেবে যোগদান করেন। তুহীন বুয়েটে অধ্যয়নরত অবস্থায় জিয়ার সহপাঠী ছিলেন। ২০০৩ সালে ফারহান এবং তুষারকে যোগদান করেন। ফারহান সারদ ও দোতারা বাজাতেন এবং তুষার গিটার বাজাতেন। একই সময়ে শাফিন ডা্রম বাদক হিসেবে যোগদান করেন। দিয়াত খান গিটার বাদক হিসেবে এবং রাসেল কবীর কিবোর্ডিস্ট হিসেবে যথাক্রমে ২০০৯ এবং ২০১০ সালে যোগদান করেন। সর্বশেষ ২০১৭ সালে প্রধান ভোকাল তানযির তুহিন অন্তর্দ্বন্দ্বে ব্যান্ড ত্যাগ করেন এবং শেখ ইশতিয়াক নতুন ভোকাল হিসেবে যোগ দেন।
ব্যান্ডটি টিএসসি অডিটোরিয়াম, ঢাকা বিশ্ববিদ্যালয়ে কোন নাম ছাড়াই তাদের প্রথমদিকে সরাসরি পরিবেশন করতো। তাদের পরিবেশনায় মুগ্ধ হয়ে দর্শকরা তাদের ব্যান্ডের নাম জানতে চান। কিন্তু তারা তাদের ব্যান্ডটির নাম ঠিক করতে পারছিলেন না। একসময় তারা তাদের ব্যান্ডটির নাম শিরোনামহীন রাখেন যার অর্থ কোন নাম নেই।
ব্যান্ড গঠনের প্রায় আট বছর পরে শিরোনামহীন তাদের প্রথম এ্যালবাম প্রকাশ করে। তাদের সর্বশেষ এলবামের নাম "শিরোনামহীন শিরোনামহীন" যা ২০১৩ সালের ১৯ জুলাই প্রকাশ পায়।
শিরোনামহীন বাংলাদেশের সর্বাধিক বাণিজ্যিকভাবে সফল এবং প্রভাবশালী রক ব্যান্ডগুলির একটি। ২০০৫ সালে কালচারাল জার্নালিস্ট ফোরাম অব বাংলাদেশ শিরোনামহীনকে দেশের সেরা ব্যান্ড হিসেবে নির্বাচন করে। ২০০৬ সালে শিরোনামহীন তাদের "পাখি" মিউজিক ভিডিওর জন্য সিটিসেল-চ্যানেল আই মিউজিক এওয়ার্ড লাভ করে।
এপ্রিল ২০১৪ সালে, ব্যান্ডটি "শিরোনামহীন" নামে তাদের প্রাতিষ্ঠানিক অ্যান্ড্রয়েড অ্যাপ্লিকেশন চালু করে। ব্যান্ড সদস্যদের সম্পর্কে বিস্তারিত, পঞ্চম অ্যালবামের গানসমূহ, গানের কথা, আলোকচিত্র এবং ব্যান্ডের কার্যক্রমের হালনাগাদ এই অ্যাপ্লিকেশনের মাধ্যমে পাওয়া যাবে।
বৈদ্যুতিক মোটর
বৈদ্যুতিক মোটর হল এমন একটি কৌশল এবং ব্যবস্থা, যার মাধ্যমে বৈদ্যুতিক শক্তি যান্ত্রিক শক্তিতে রুপান্তরিত হয়। প্রকারভেদ অনু্যায়ী এর গঠন ও ক্ষমতা নিয়ন্ত্রিত হয়। বৈদ্যুতিক মোটর তড়িত প্রকৌশলের আলোচ্য একটি বিষয়। বৈদ্যুতিক মোটর মূলত ফ্যারাডের আবেশ সূত্রের উপর ভিত্তি করে তৈরী করা হয়ে থাকে। মোটরে প্রবাহিত তড়িৎ এর ধরন অনুযায়ী মোটর সাধারনত দুই ধরনের হয়ে থাকে। যেমনঃ
হারমিশিয়ান
গণিতে, একটি ম্যাট্রিক্স A কে হারমিশিয়ান বলা হয়, যদি
অর্থাত formula_2 , formula_3-এর জটিল কন্জুগেট হয়।
কোয়ান্টাম বলবিজ্ঞানে যে কোন অপেরটরকে ম্যাট্রিক্স রূপে প্রকাশ করা যায়। সাধারনত, সেই ম্যাট্রিক্স গুলি হারমিশিয়ান হয়। হারমিশিয়ান ম্যাট্রিক্সের দুটি মূল বৈশিস্ট্য হল,
১) এগুলির আইগেন ভ্যালু সর্বদা বাস্তব।
২) ভিন্ন আইগেন ভ্যালুর জন্য যে আইগেন ভেক্টরগুলি, সেগুলি একে অপরের অর্থগোনাল হয়।
ভারত অধিরাজ্য
ভারত অধিরাজ্য (ইংরেজি: Union of India বা Dominion of India) ১৫ অগস্ট ১৯৪৭ থেকে ২৬ জানুয়ারি, ১৯৫০ পর্যন্ত স্থায়ী একটি স্বাধীন রাষ্ট্র। পরবর্তীকালে এই রাষ্ট্রটি ভারতীয় প্রজাতন্ত্র রূপে আত্মপ্রকাশ করে। যদিও ইংরেজি Union of India অর্থাৎ ভারত সংঘ কথাটি ভারতীয় বিচারব্যবস্থায় যুক্তরাষ্ট্রীয় ফেডারেল ব্যবস্থা অর্থাৎ কেন্দ্রীয় সরকার অর্থে এখনও ব্যবহৃত হয়।
১৯৪৭ সালে ভারতে ব্রিটিশ শাসনের সমাপ্তি ঘটলে ব্রিটিশ ভারত দ্বিধাবিভক্ত হয়ে ভারত অধিরাজ্য ও পাকিস্তান অধিরাজ্য গঠিত হয়। ব্রিটিশ পার্লামেন্টে বিধিবদ্ধ "ভারতীয় স্বাধীনতা অধিনিয়ম ১৯৪৭" অনুসারে উক্ত রাষ্ট্রদুটির মেয়াদ ছিল তাদের নিজস্ব সংবিধান প্রখ্যাপিত না হওয়া পর্যন্ত। ভারতের ক্ষেত্রে সংবিধান কার্যকর করার তারিখ ছিল ২৬ জানুয়ারি, ১৯৫০; এই দিনই প্রতিষ্ঠিত হয় ভারতীয় প্রজাতন্ত্র।
ডোমিনিয়ন পর্যায়ে ব্রিটেনের রাজা ভারত ও পাকিস্তান উভয় রাষ্ট্রের রাষ্ট্রপ্রধান পদে বৃত থাকেন। তাঁর প্রতিনিধিত্ব করেন দুই রাষ্ট্রের গভর্নর-জেনারেলগণ। তবে এই গভর্নর-জেনারেলের পদটি ব্রিটিশ ভাইসরয়ের পদের অনুরূপ ছিল না। এটি ছিল আনুষ্ঠানিক শাসকের পদ। ডোমিনিয়ন পর্যায়ের ভারতের দুই গভর্নর-জেনারেল হলেন:
এই পর্যায়ে ভারতের সরকার প্রধান তথা প্রকৃত শাসক প্রধানমন্ত্রী পদে বৃত ছিলেন জওহরলাল নেহেরু।
১৯৪৭ সালে স্বাধীনতার পরেই ভারত ও পাকিস্তান অধিরাজ্য স্বশাসিত অধিরাজ্য রূপে ব্রিটিশ কমনওয়েলথে যোগ দেয়। ভারত বিভাগের ফলে বাংলা ও পাঞ্জাব – ব্রিটিশ ভারতের এই বৃহত্তম প্রদেশ দুটি দ্বিখণ্ডিত হয়ে ভারত ও পাকিস্তানের সঙ্গে যুক্ত হয়। স্বাধীনতা সমসাময়িক কালে কুড়ি লক্ষ মানুষ শরণার্থী হিসেবে সীমান্ত পার হন এবং সাম্প্রদায়িক দাঙ্গায় এক লক্ষেরও বেশি লোকের মৃত্যু হয়। ভারত বিভাগের পর কাশ্মীর অঞ্চলের অধিকার নিয়ে দুই রাষ্ট্রের সম্পর্কে টানাপোড়েনের সৃষ্টি হয় এবং সূচনা হয় ১৯৪৭ সালের ভারত-পাকিস্তান যুদ্ধের।
ভারতীয় সংবিধানের ৩০০ নং ধারায় বলা হয়েছে, "ভারত সরকার ভারত সংঘ (Union of India) নামে মামলা করতে পারবে অথবা ভারত সরকারকে ভারত সংঘ নামে চিহ্নিত করে মামলা করা যাবে।" এই কারণে আইনি নথিপত্র ও বিচার প্রক্রিয়ায় ভারতীয় প্রজাতন্ত্রের যুক্তরাষ্ট্রীয় সরকারকে সর্বদা "সংঘ" বা "Union" নামে অভিহিত করা হয়। যদিও এই নামটি সাধারণ ক্ষেত্রে ব্যবহৃত হয় না।
অ্যারিওলা
শারীরস্থানবিদ্যায় অ্যারিওলা (ইংরেজি: areola), বহুবচনে "অ্যারিওলি" ("areolae") বলতে স্তনবৃন্ত (nipple) ঘিরে রাখা ত্বকের মতো কোনো রঙিন অংশকে বোঝায়। এটি ল্যাটিন: "area" থেকে এসেছে যার অর্থ “খোলা অংশ"। বেশিরভাগ ক্ষেত্রে মানুষের স্তনের, স্তনবৃন্তের চারপাশ ঘিরে থাকা রঞ্জিত অংশটিকে অ্যারিওলা বলা হয়। এছাড়া ফুস্কুড়ির চারপাশ ঘিরে থাকা লাল বৃত্তাকার অংশকেও অ্যারিওলা বলে অভিহিত করা হয়।
স্তনের অন্য অংশ থেকে অ্যারিওলার রঙে ভিন্নতা রয়েছে। অ্যারিওলার বর্ণ সম্পর্কিত একটি ব্যাখ্যায় বলা হয় যে, এই রঙ আসে দুইটি পলিমারের অ্যাবডুসেন্স থেকে। সেগুলোর একটি, ইউমেলানিন (বাদামী রঙ-এর) এবং অপরটি ফিওমেলানিন (লাল রঙ-এর)। এ দুটি কী পরিমাণে ক্ষরিত হবে তা বংশগতভাবে নিয়ন্ত্রিত হয়, আর এ দুটোই মূলত অ্যারিওলার রঙ গঠনের পেছনে ভূমিকা রাখে। অ্যারিওলার রঙ মলিন হলুদ থেকে গাঢ় হতে হতে কালোর কাছাকাছি পর্যন্ত হতে পারে। সাধারণত যেটা দেখা যায়, যেসব মানুষের ত্বকের রঙ হালকা, তাদের অ্যারিওলার রঙও হালকা হয়, এবং যেসব মানুষ গাঢ় রঙের ত্বকের অধিকারী তাদেরটার রঙ অপেক্ষাকৃত গাঢ় ধরনের। অ্যারিওলার রঙ বিভিন্ন সময় হরমোন ক্ষরণের কারণে পরিবর্তন হতে পারে, যেমন: রজঃচক্র, ঔষধ প্রয়োগ, এবং বয়স বৃদ্ধির সাথে এর রঙ পরিবর্তন হতে দেখা যেতে পারে। রঙ পরিবর্তন সবচে বেশি পরিলক্ষিত হয় গর্ভধারণের সময়। তখন এর রঙ যথেষ্ট গাঢ় হয়ে যেতে পারে। কিছু ক্ষেত্রে শিশু জন্মদানের পর অ্যারিওলা তার পূর্বের রঙে ফিরে পায়, যদিও এখানেও বিভিন্ন মানুষের ক্ষেত্রে যথেষ্ট পার্থক্য দেখা যায়।
অ্যারিওলার আকার ও আকৃতিতে যথেষ্ট পরিমাণ ভিন্নতা রয়েছে। সচারচর দেখা যায় প্রজননে সক্ষম নারীর অ্যরিওলা, প্রজননে সক্ষম পুরুষ বা বয়ঃসন্ধিকালীন মেয়ের চেয়ে আকারে বড়ো। মানুষের অ্যারিওলা বেশিরভাগ ক্ষেত্রে গোলাকৃতি, কিন্তু অনেক নারী ও কিছু পুরুষের ক্ষেত্রে উপবৃত্তাকৃতি (ডিম্বাকৃতি) অ্যারিওলা দেখা যায়।
পুরুষের ক্ষেত্রে অ্যারিওলার ব্যস প্রায় ২.৫ সেন্টিমিটার (১ ইঞ্চি)। প্রজননে সক্ষম নারীর অ্যারিওলার ব্যস ১০ সেন্টিমিটার (৪ ইঞ্চি) পর্যন্ত হতে পারে, কিন্তু গড়ে এই ব্যস ৩ সেন্টিমিটার (১.২ ইঞ্চি)। যেসব মহিলা শিশুকে বুকের দুধ পান করান বা যাদের স্তনের আকার অপেক্ষাকৃত বড়ো—তাদের অ্যারিওলা গড় আকৃতি থেকে বড়ো হতে পারে।
সিমস
কপ্লিমেন্টারি মেটাল-অক্সাইড-সেমিকন্ডাক্টর (ইংরেজি: Complementary metal-oxide-semiconductor, সংক্ষেপে CMOS) মূলত এক প্রকার সমন্বিত বর্তনী। মাইক্রোপ্রসেসর, মাইক্রোকন্ট্রোলার, স্ট্যাটিক র‌্যাম, এবং অন্যান্য ডিজিটাল লজিক বর্তনীতে সিমস প্রযুক্তি ব্যবহৃত হয়। এছাড়া বিভিন্ন রকম অ্যানালগ বর্তনীতে, যেমন: ইমেজ সেন্সর, ডেটা কনভার্টার, এবং বিভিন্ন প্রকারের সংযোগসাধনের জন্য উচ্চ সমন্বিত ট্রান্সিভারগুলোতে নানাভাবে সিমস প্রযুক্তি ব্যবহৃত হয়ে আসছে। ফ্র্যাঙ্ক ওয়ানল্যাস ১৯৬৭ সালে সিমস নিজের নামে নিবন্ধন করেন (ইউ.এস. নিবন্ধন নম্বর: 3,356,858)। Complementary metal-oxide-semiconductor-এর বাংলা আক্ষরিক অর্থ ধাতব অক্সাইডের পরিপূরক অর্ধপরিবাহক। এছাড়া সিমসকে মাঝে মাঝে কার্বন-সিমেট্রি মেটাল-অক্সাইড-সেমিকন্ডাক্টর (Carbon-symmetry metal-oxide-semiconductor) বা COS-MOS নামেও অভিহিত করা হয়।
সিমস যন্ত্রাংশের দুটি উল্লেখযোগ্য বৈশিষ্ট্য হচ্ছে এর উচ্চ নয়েজ অনাক্রম্যতা, অর্থাৎ বৈদ্যুতিক নয়েজ দ্বারা সহজে আক্রান্ত হয় না এবং পাওয়ার কনজাম্পশন (power consumption) বা শক্তি ক্ষয়। যখন সিমস ডিভাইসে ট্রানজিস্টরগুলো চালু এবং বন্ধ অবস্থার মধ্যে থাকে তখন উল্লেখযোগ্য পরিমাণ বিদ্যুৎ খরচ হয়। এছাড়া অন্যান্য লজিক গেট, যেমন: ট্রানজিস্টর-ট্রানজিস্টর লজিক (TTL) NMOS লজিক-এর মতো সিমস ডিভাইসগুলো অতোটা উদ্বৃত্ত তাপও (waste heat) উৎপন্ন করে না। পি-চ্যানেল ডিভাইসগুলো ছাড়া সকল এন-চ্যানেল ডিভাইসে এই TTL ও NMOS লজিকগুলো ব্যবহার করা যায়।
ডিজিটাল বর্তনী ছাড়াও সিমস প্রযুক্তি অ্যানালগ বর্তনীতেও ব্যবহৃত হয়। উদাহরণস্বরূপ বলা যায়, বাজারে হাতের কাছে পাওয়া বিভিন্ন সিমস অপারেশনাল বিবর্ধক আইসিগুলো।
সিমস যন্ত্রাংশগুলো -৫৫ °C থেকে +১২৫ °C সেলসিয়াস তাপমাত্রায় কাজ করতে পারে। এক্ষেত্রে উল্লেখ্য যে, সিলিকন সিমস কাজ করে ৪০ কেলভিন তাপমাত্রার নিচে।
কম্পিউটার হার্ডওয়্যার
একটি কম্পিউটারকে সাধারনত দুটি ভাগে ভাগ করা যায় যথা হার্ডওয়্যার এবং সফটওয়্যার। হার্ডওয়্যার হল সেই সব অংশ যা দৃশ্যত এবং স্পর্শ করা যায়, যার কাঠামো আছে। কম্পিউটার হার্ডওয়্যার হল কম্পিউটারের সেইসকল অংশ যেগুলো স্পর্শ করা যায়, দেখা যায় যেমন মনিটর, মাউস, কেসিং, মাদারবোর্ড, রম, সি.ডি, ডি.ভি.ডি. ইত্যাদি। কম্পিউটার হার্ডওয়্যারের বিভিন্ন প্রকার যন্ত্রাংশ দিয়ে একটি পারসোনাল কম্পিউটার তৈরি হয়। এরপর এতে অপারেটিং সিস্টেম ইন্সটল করা হয় এবং ব্যবহারকারীর প্রয়োজন অনুসারে বিভিন্ন সফটওয়্যার ইন্সটল করা হয়।
মাদারবোর্ড হচ্ছে একটি কম্পিউটারের "মস্তিষ্ক"। যন্ত্রাংশগুলো সরাসরি মাদারবোর্ডে যুক্ত করা হয়। আবশ্যিক সেসব যন্ত্রাংশ দিয়ে কম্পিউটার প্রস্তুত, তা হলো:
প্রাণী
প্রাণী () বহুকোষী এবং সুকেন্দ্রিক জীবের একটি বৃহৎ গোষ্ঠী। এরা এনিমেলিয়া বা মেটাজোয়া রাজ্যের অন্তর্গত। বয়স কিছুটা বাড়তেই প্রায় সব প্রাণীর দেহাবয়ব সুস্থির হয়ে যায়। অবশ্য কিছু প্রাণীকে জীবনের নির্দিষ্ট সময়ে রূপান্তরিত হতেও দেখা যায়। অধিকাংশ প্রাণীই চলনক্ষম, অর্থাৎ তারা স্বতঃস্ফূর্তভাবে এক স্থান থেকে অন্য স্থানে যেতে পারে। অধিকাংশ প্রাণীই Heterotroph, অর্থাৎ তারা জীবন ধারণের জন্য অন্য জীবের উপর নির্ভরশীল।
এখন পর্যন্ত আবিষ্কৃত প্রাচীনতম প্রাণীটি আজ থেকে ৫৪২ মিলিয়ন বছর পূর্বে পৃথিবীতে বাস করতো। ক্যামব্রিয়ান বিস্ফোরণের সময়ের একটি জীবাশ্ম আবিষ্কৃত হয়েছে যার মাধ্যমে আমরা এটা জানতে পেরেছি। প্রাণীটি জলচর বলেই জীববিজ্ঞানীরা ধারণা করেন পানিতে প্রথম প্রাণীর আবির্ভাব ঘটেছে।
গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম প্রধান আকর্ষণ ও অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। এছাড়াও উট, ঘোড়া, হাতিসহ গৃহপালিত কুকুরও এর অন্তর্ভুক্ত হয়েছে। সাম্প্রতিককালে মানুষের ধ্যান-ধারনায় পরিবর্তনের ছোঁয়া লক্ষ্য করা যায়। বন্য প্রাণীকে দক্ষতা প্রদর্শনে বাধ্য করানোর ন্যায় কর্মে এর দায়িত্বরত প্রশিক্ষক প্রয়োজনে রূঢ় আচরণ করছেন। তন্মধ্যে - প্রাণীকে আঘাত করা, ইলেকট্রিক শক দেয়াসহ অন্য কোন উপায়ে ব্যথা প্রদান করা অন্যতম। এছাড়াও, প্রাণীগুলোকে সর্বদাই ছোট খাঁচায় পুরে সফরে নিয়ে যাওয়া হয়। অনেক দেশের জনগণই সার্কাসে বন্য প্রাণীর ব্যবহার দেখতে চায় না।
অবিভক্ত দিনাজপুর জেলা
অবিভক্ত দিনাজপুর জেলা বা পশ্চিম দিনাজপুর জেলা পশ্চিমবঙ্গের একটি পূর্বতন জেলা। ১৯৪৭ সালে স্বাধীনতালাভ ও ধর্মের ভিত্তিতে বঙ্গবিভাজনের পর যে চোদ্দোটি জেলা নিয়ে পশ্চিমবঙ্গ রাজ্যটি স্থাপিত হয়, তার মধ্যে পশ্চিম দিনাজপুর ছিল অন্যতম। ব্রিটিশ বাংলা প্রদেশের দিনাজপুর জেলা দ্বিখণ্ডিত হয় এবং পশ্চিমাংশটি পশ্চিমবঙ্গের সঙ্গে যুক্ত হয়। জেলার পূর্বাংশটি পূর্ব পাকিস্তানের এবং পরবর্তীকালে বাংলাদেশ রাষ্ট্রের অন্তর্ভুক্ত হয়।
১৯৫৬ সালে ভারতে ভাষার ভিত্তিতে রাজ্যগুলির সীমানা পুনর্নিধারিত হয়। এই সময় বিহার রাজ্যের কিছু অঞ্চল পশ্চিম দিনাজপুর জেলাভুক্ত হয়। ১৯৯২ সালের ১ এপ্রিল এই জেলা উত্তর দিনাজপুর ও দক্ষিণ দিনাজপুর জেলায় দ্বিধাবিভক্ত হয়।
১৭৬৫ সালে দেওয়ানি গ্রহণের ফলে দিনাজপুর জেলা ইস্ট ইন্ডিয়া কোম্পানির নিয়ন্ত্রণভুক্ত হয়। সেই সময় লক্ষনৌতী, বাজিন্নাতাবাদ, তেজপুর, পানজারা, ঘোড়াঘাট, বারবকাবাদ ও বাজুহা, এই ছয়টি সরকারের অংশ নিয়ে দিনাজপুর জেলা গঠিত হয়। ১৭৮৬ সালে দিনাজপুর জেলা হিসেবে ঘোষিত হয়। দিনাজপুর সদরে জেলা সদর গঠিত হয়।
কলকাতা পতাকা
কলকাতা পতাকা ভারতের প্রথম বেসরকারি ত্রিবর্ণরঞ্জিত জাতীয় পতাকা। শচীন্দ্রপ্রসাদ বসু এই পতাকাটির নকশা অঙ্কন করেন। ১৯০৬ সালের ৭ অগস্ট কলকাতার পার্সিবাগান স্কোয়ারে (গ্রিন পার্ক) প্রথম এটি উত্তোলন করা হয়।
এই পতাকায় কমলা, হলুদ ও সবুজ রঙের তিনটি সমান আকারের আনুভূমিক ভাগ ছিল। উপরের ভাগে আটটি অর্ধ-প্রস্ফুটিত পদ্মফুল এবং নিচের ভাগে সূর্য ও অর্ধচন্দ্র অঙ্কিত ছিল। মধ্যের ভাগটিতে সংস্কৃত ভাষায় "বন্দেমাতরম্" (সংস্কৃত: वन्दे मातरम्) কথাটি নীল রঙে লিখিত ছিল।
দেহ গহবর (জরায়ু)
জরায়ুর দেহ গহবর (ইংরেজি: Cavity of uterus) হচ্ছে জরায়ু দেহের পশ্চাৎপূর্ব স্থানে সেটে থাকা একটি ফাঁকা অংশ।
এটি ত্রিকোণাকার। এর অবস্থান ফান্ডাসের অন্তঃস্থ পৃষ্ঠ ও জরায়ুজ নালিগুলোর মধ্যবর্তী স্থানে। জরায়ুর দেহ গহবর সারভিক্সের অন্তঃস্থ হয়ে সারভিকাল ক্যানালের সাথে যুক্ত হয়।
লেসোথোর ভূগোল
লেসোথো দক্ষিণাঞ্চলীয় আফ্রিকার একটি পর্বতময় স্থলবেষ্টিত দেশ। দেশটি সম্পূর্ণ দক্ষিণ আফ্রিকা দ্বারা বেষ্টিত।
দক্ষিণ আফ্রিকার ভূগোল
দক্ষিণ আফ্রিকা আফ্রিকা মহাদেশের দক্ষিণ প্রান্তে অবস্থিত। এর তটরেখার দৈর্ঘ্য ২৫০০ কিলোমিটারেরও বেশি। উপকূলীয় এলাকায় অবস্থিত আছে সমভূমি। উপকূলীয় সমভূমিটি একটি উঁচু পাহাড়ি অঞ্চলের মাধ্যমে দেশের অভ্যন্তরের মালভূমি থেকে বিচ্ছিন্ন। দেশটির জলবায়ু অর্ধ-ঊষর।
পশ্চিমবঙ্গ উচ্চমাধ্যমিক শিক্ষা সংসদ
পশ্চিমবঙ্গ উচ্চমাধ্যমিক শিক্ষা সংসদ পশ্চিমবঙ্গ সরকার পরিচালিত স্বশাসিত দ্বাদশ শ্রেণী (উচ্চমাধ্যমিক বা প্রাক-বিশ্ববিদ্যালয় স্তরীয়) পরীক্ষা নিয়ামক কর্তৃপক্ষ। পশ্চিমবঙ্গে দ্বাদশ শ্রেণীর পরীক্ষাকে উচ্চমাধ্যমিক পরীক্ষা বলা হয়। পশ্চিমবঙ্গ ও পশ্চিমবঙ্গের বাইরে ভারতে যে সকল রাজ্যে এই সংস্থা অনুমোদিত বিদ্যালয় রয়েছে সেখানে এই সংস্থা বার্ষিক উচ্চমাধ্যমিক পরীক্ষার আয়োজন করে থাকে। উল্লেখ্য, উচ্চমাধ্যমিক পরীক্ষা ১৯৬০-এর দশক পর্যন্ত কলকাতা বিশ্ববিদ্যালয় কর্তৃক গৃহীত হত। পরে এই পরীক্ষা আয়োজনের দায়িত্ব সংসদের হাতে অর্পিত হয়।
পশ্চিমবঙ্গ উচ্চমাধ্যমিক শিক্ষা সংসদের প্রধান কার্যালয় কলকাতার নিকটস্থ বিধাননগরে অবস্থিত।[[বিষয়শ্রেণী:পশ্চিমবঙ্গের শিক্ষাব্যবস্থা]
[[বিষয়শ্রেণী:কলকাতার শিক্ষাব্যবস্থা]]
কলমি শাক
কলমি শাক (Ipomoea aquatica) এক প্রকারের অর্ধ-জলজ উষ্ণমণ্ডলীয় লতা। একে শাক হিসাবে খাওয়া হয়। এর আদি নিবাস কোথায় তা জানা যায়নি, তবে সারা বিশ্বের ক্রান্তীয় ও উপ-ক্রান্তীয় অঞ্চলে এটি জন্মে। ইংরেজিতে একে বলে water spinach, river spinach, water morning glory, water convolvulus, Chinese spinach, Swamp cabbage এবং এশিয়ার কিছু অঞ্চলে Kangkong ।
কলমি শাক পানিতে কিংবা ভেজা মাটিতে জন্মে থাকে। এর ডাঁটাগুলো ২-৩ মিটার বা আরো বেশি দীর্ঘ হয়। ডাঁটার গিঁট বা পর্ব থেকে শেকড় বের হয়। এটি ফাঁপা বলে পানির উপরে ভেসে থাকতে পারে। কলমি শাকের পাতা অনেকটা লম্বাটে ত্রিকোণাকার বা বল্লমাকার, এবং ৫-১৫ সেমি দীর্ঘ এবং ২-৮ সেমি চওড়া হয়। কলমির ফুল অনেকটা ট্রাম্পেট আকৃতির এবং ৩-৫ সেমি চওড়া হয়ে থাকে। ফুলের রঙ সাধারণত সাদা এবং গোড়ার দিক বেগুনি। ফুলে বীজ হয়, বীজ থেকেও গাছ লাগানো যায়।
পূর্ব, দক্ষিণ, এবং দক্ষিণ-পূর্ব এশিয়াতে কলমি শাকের চাষ করা হয়। প্রাকৃতিকভাবে পানিতে বা পানির ধারের ভেজা মাটিতে এই গাছ জন্মায়, আর বেশি যত্নেরও দরকার হয় না। মালয়ী ও চীনা খাবারে এর ব্যাপক ব্যবহার রয়েছে। বাংলাদেশে এটি শাক হিসাবে বেশ জনপ্রিয়। কলমি শাক সাধারণত ভাজি হিসাবে রান্না করা হয়। এছাড়া ঝোল সহ মাছ দিয়েও রান্না করে খাওয়ার চল রয়েছে।
মার্কিন যুক্তরাষ্ট্রে এই শাকটির বিস্তার ঘটানো হয়েছে, তবে উচ্চ বর্ধনশীল হবার কারনে সেদেশে এটি 'বিরক্তিকর আগাছা' (noxious weed) রূপে গণ্য।
লেড এসিড ব্যাটারি
লেড অ্যাসিড ব্যাটারি বলতে সীসা ও অ্যাসিডসমৃদ্ধ ব্যাটারি বোঝায়।
লেড এসিড ব্যাটারি তৈরি হয় প্লেট, সীসা এবং লেড অক্সাইড [আরো কিছু উপাদান থাকে ঘনত্ব, শক্ত ইত্যাদির জন্য] এর সাথে ৩৫% সালফিউরিক এসিড ও ৬৫% পানির মিশ্রন থেকে। এসিড পানির এই মিশ্রনটিকে বলে ইলেকট্রোলাইট যা রাসায়নিক বিক্রিয়ায় ইলেকট্রন তৈরি করে। ব্যাটারি টেস্টের জন্য হাইড্রোমিটার দিয়ে ইলেকট্রোলাইটে সালফিউরিক এসিডের পরিমাণ মাপা হয়।
মূলত দুই ধরনের ব্যাটারি দেখা যায়,
যা অনেকবার চার্জ ডিসচার্জে সক্ষম, এই ধরনের ব্যাটারিকে মেরিন টাইপ ব্যাটারি ও বলা হয়, এগুলো সাধারণত এভাবে স্পেসিফিকেশন লেখা হয় যেমন 12V7AH ব্যাটারি অর্থাৎ এটি ১২ ভোল্ট এর এবং ঘন্টায় ৭ এমপিয়ার কারেন্ট দিতে সক্ষম বা ৭ এমপিয়ারে ১ ঘণ্টা চলতে সক্ষম। এগুলোতে থাকে মোটা প্লেট যা চার্জ দীর্ঘক্ষন ধরে রাখে ও ধীরে ধীরে ডিসচার্জ করতে সক্ষম।
এ গুলো মূলত গাড়ির ব্যাটারি। গাড়ি বা ইঞ্জিন স্টার্ট করতে বেশ শক্তিশালি একটি স্টার্টিং মোটর [যাকে সেলফ বলা হয়] থাকে এটিকে ১৫-৩০ সেকেন্ড চালু রাখলেই ইঞ্জিন স্টার্ট নিয়ে নেয়, অর্থাৎ খুব অল্প সময়ের জন্য ২৫-১৫০ এমপিয়ার কারেন্ট প্রবাহের প্রয়েজন হয় ঐ সেলফ চালাতে এর পরে আর ব্যাটারির তেমন শক্তির কোন কাজ করতে হয় না বরং ইঞ্জিন এর অলটারনেটর হতে ব্যাটারি পুনরায় চার্জ হতে থাকে। এগুলোতে থাকে পাতলা প্লেট যা অনেক বেশি কারেন্ট বা এমপিয়ার তৈরি করতে পারে।
লেড অ্যাসিড ব্যাটারি ২ ধরনের: ডিপ সাইকেল ও গাড়ির ব্যাটারি। গাড়ির ব্যাটারিতে প্লেটগুলি পাতলা থাকে যাতে পৃষ্ঠ তড়িৎপ্রবাহ বেশি হয়। অন্যদিকে ডিপ সাইকেল ব্যাটারিতে দীর্ঘক্ষণ তড়িৎ সরবরাহ করার জন্য মোটা প্লেট ব্যবহার করা হয়।
আইপিএস-এ ডিপ সাইকেল ব্যাটারি ব্যবহার করা হয়। এই ব্যাটারি পুনঃআধানীকরণযোগ্য (রিচার্জেবল) ব্যাটারি; এটি অসংখ্যবার চার্জ ও ডিসচার্জ হয়।
অন্যদিকে গাড়ির ব্যাটারি অল্প সময়ের জন্য (৩০ সেকেন্ড) উচ্চ অ্যাম্পিয়ার (৩০-১০০ অ্যামপিয়ার) মানবিশিষ্ট তড়িৎ সরবরাহ করে গাড়ির ইঞ্জিন স্টার্ট করে দেয়; এর পর গাড়ির অলটারনেটর গাড়ির বিদ্যুৎ ব্যবস্থা নিয়ন্ত্রণ করে। একই সঙ্গে গাড়ির ব্যাটারিকেও চার্জ করতে থাকে পুনরায় হাই এমপ এ ইঞ্জিন স্টার্ট করার জন্য এর ফলে গাড়ির ব্যাটারি তার শক্তির ২০% খরচ করে একাধিক বছর সার্ভিস দিতে পারে।চার্জিং এর জন্য ব্যাটারিতে বিদ্যুৎ প্রবাহের প্রয়োজন।
অ্যাডনেক্সা
শারীরস্থানবিদ্যায় অ্যাডনেক্সা (Adnexa) বলতে কোনো নির্দিষ্ট অঙ্গের (Organ) উপাঙ্গকে (Appendages) বোঝানো হয়।
রহস্যপত্রিকা
রহস্যপত্রিকা বাংলাদেশের একটি অন্যতম জনপ্রিয় মাসিক পত্রিকা। সেবা প্রকাশনী থেকে এই পত্রিকা জনাব কাজী আনোয়ার হোসেন-এর সম্পাদনায় ১৯৮৪ খ্রিষ্টাব্দ থেকে নিয়মিত প্রকাশিত হয়ে আসছে। এটি একটি রহস্য ও অ্যাডভেঞ্চারধর্মী সাহিত্য পত্রিকা। এছাড়াও এ পত্রিকায় পাঠকদের অংশগ্রহণে বিভিন্ন প্রকারের সাহিত্যকর্ম স্থান পায়।
রহস্যপত্রিকা সবসময় পেপারব্যাক কাগজে সাদা-কালোতে ছাপা হয়। প্রচ্ছদের জন্য রঙিন ছাপা ব্যবহৃত হয়। পত্রিকার বিভিন্ন নিয়মিত বিভাগ রয়েছে। এছাড়া লেখা প্রাপ্তিসাপেক্ষে বিভিন্ন অনিয়মিত বিভাগও চালু করা হয়।
নিয়মিত বিভাগ
প্রায় নিয়মিত বিভাগ
অন্যান্য অনিয়মিত বিভাগ
জীবাণুমুক্তকরণ
জীবাণুমুক্তকরণ () খাদ্য ও অন্যান্য বস্তু সংরক্ষণের জন্য একটি বহুল ব্যবহৃত ও কার্যকর পদ্ধতি। এ পদ্ধতিতে কোনকিছুকে সম্পূর্ণ জীবাণু মুক্ত করার মাধ্যমে তা দীর্ঘদিন অবিকৃত অবস্হায় সংরক্ষণ করা হয়। খাদ্য ও অস্ত্রপচারের সরঞ্জাম জীবাণুমুক্ত করার কাজে বিশ্বব্যাপী এ পদ্ধতি ব্যবহৃত হয়।
১৫ psi চাপে ১২১¹ সেলসিয়াস তাপমাত্রায় কোন বস্তুকে ৫-১০ মিনিট রাখার মাধ্যমে জীবাণুমুক্তকরণ করা হয়।
ঊওজেনেসিস
ঊওজেনেসিস (ইংরেজি: Oogenesis or Oögenesis — উচ্চারণ: /ˌoʊ.əˈdʒɛnɨsɪs/ বা "ঊওজেনেসিস্‌") হচ্ছে ডিম্বাণুর উৎপত্তি। এটা হচ্ছে স্ত্রীদেহের গ্যামিটোজেনেসিস। অপরিপক্ব ডিম্বাণুর বিভিন্ন দশা নিয়ে এই পর্বটি গঠিত।
ক্রমবর্ধনের উপর ভিত্তি করে সমগ্র প্রক্রিয়াটিকে ৪টি ধাপে ভাগ করা হয়েছে। যথা-
গঙ্গোত্রী হিমবাহ
গঙ্গোত্রী হিমবাহ ভারতের একটি হিমবাহ। এটি ভারতের উত্তরাখণ্ড রাজ্যের উত্তরকাশী জেলায় চীন সীমান্ত বরাবর ভারতীয় ভূখণ্ডের মধ্যে অবস্থিত।এই গঙ্গোত্রী হিমবাহ থেকেই গঙ্গা নদীর উৎপত্তি। বাংলাদেশের অন্যতম প্রধান নদী পদ্মা মূলত গঙ্গার প্রধান শাখা নদী এবং বাংলাদেশের ২য় বৃহত্তম নদী।
সামরিক জলযান
সামরিক জলযান
, সামরিক জলযান বা যুদ্ধজাহাজ। কাজ আকার ও ধরন অনুযায়ি নামে পার্থক্য হয়ে থাকে। সামরিক জলযান গুলো সাধারণত নৌবাহিনী কর্তৃক যুদ্ধে ব্যবহার হয়। উৎপাদনগত দিক থেকে সাধারণ যাত্রীবাহি, মালবাহি ও অন্যান্য নৌযান এর সংগে এর নকশাগত পার্থক্য আছে। সংগত কারনে সামরিক জলযান বিরূপ আবহাওয়ায় অধিক সহ্যক্ষমতা, অস্ত্রসজ্জিত, দ্রুতগতি, দীর্ঘসময় পানিতে অবস্থান, উন্নত যোগাযোগ ব্যবস্থা, আধুনিক নিরাপত্তা ব্যবস্থা ইত্যাদি গুনাবলি সম্পন্ন হতে হয়।
সদরঘাট, ঢাকা
সদরঘাট বাংলাদেশ-এর আদি ঢাকা শহরের একটি নদীবন্দর যাকে ঘিরে উনিশ শতকে একটি ব্যবসায়িক জনপদ গড়ে ওঠে। এই নদীবন্দরটি বুড়িগঙ্গা নদীর তীরে অবস্থিত। একবিংশ শতকের শুরুতেও এটির গুরুত্ব অক্ষুণ্ন রয়েছে। এর সন্নিহিত এলাকা পুরনো ঢাকা নামে প্রসিদ্ধ। এর অতি নিকটে রয়েছে পুস্তক প্রকাশনার ঘাঁটি বাংলাবাজার, জগন্নাথ বিশ্ববিদ্যালয়, বলধা গার্ডেন এবং আহসান মঞ্জিল এবং, সর্বোপরি, বিভিন্ন নদী পরিবাহিত পণ্য, বিশেষ করে মাছ ও ফলের সুবিশাল সব আড়ত। সারাদেশ, বিশেষ করে, দক্ষিণাঞ্চলের সঙ্গে ঢাকা শহরের নদীকেন্দ্রিক যোগাযোগ ব্যবস্থার পরিকেন্দ্র এই সদরঘাট। অসংখ্যা লঞ্চ ঘাটে ভীড় করে আছে। ডিঙ্গি নৌকাগুলো যাত্রী নিয়ে এপার-ওপার করছে, কুলিদের শোরগোল—সব কিছু মিলে সদরঘাট এমন একটি জায়গা যা কখনো নীরব থাকে না।
ঢাকার সদরঘাট লঞ্চ টার্মিনাল থেকে সর্বমোট ৪৫ টি রুটে নৌযান চলাচল করে। এই নদীবন্দর থেকে বাংলাদেশের দক্ষিণ অঞ্চলের এলাকাগুলো যেমন, পটুয়াখালী, বরগুনা, ভোলা, ঝালকাঠী, মাদারীপুর, চাঁদপুর, খুলনা, হাতিয়া, বাগেরহাট প্রভৃতি গন্তব্যে লঞ্চ ও স্টিমার ছেড়ে যায়।
বের্টা ফন জুটনার
বের্টা ফেলিসিটাস জোফি ফ্রাইফ্রাউ ফন জুটনার () (জন্ম: ৯ জুন, ১৮৪৩ - মৃত্যু: ২১ জুন, ১৯১৪) একজন অস্ট্রীয় ঔপন্যাসিক এবং শান্তিতে নোবেল পুরস্কারপ্রাপ্ত প্রথম নারী কবি।
জুটনারের জন্ম তৎকালীন চেকোস্লোভাকিয়ার (বর্তমান চেক প্রজাতন্ত্র) রাজধানী প্রাগ শহরে। জুটনার দরিদ্র হয়ে পড়া এক অস্ট্রীয় ফিল্ড মার্শাল ফ্রান্‌ৎস-ইয়োজেফ গ্রাফ এর কন্যা এবং ১৮৭৩ সাল অবধি জুটনার বিত্তবান এক পরিবারের গৃহশিক্ষক ছিলেন। তার এক বড় ভাই ছিল যার নাম আর্থার ফ্রান্‌ৎস গ্রাফ। জুটনারের সাথে প্রকৌশলী ও ঔপন্যাসিক আর্থার গুণ্ডাকার ফ্রাইহের ফন জুটনারের (যিনি ১৯০২ সালে মৃত্যুবরণ করেন) বাগদান হয়, কিন্তু তার পরিবার এর বিরোধিতা করে। ১৯৭৬ সালে তিনি আলফ্রেড নোবেলের একটি বিজ্ঞাপনে সাড়া দেন এবং প্যারিসে নোবেলের বাসার গৃহকর্ত্রীর দায়িত্ব নেন। ভিয়েনা ফেরার পূর্বে তিনি শুধুমাত্র এক সপ্তাহের জন্য সেখানে ছিলেন এবং ১৯৭২ সালের ১২ জুন গোপনে আর্থারকে বিয়ে করেন।
১৮৯১ সালে একটি শান্তিকামী সংগঠন প্রতিষ্ঠা এবং ১৮৯৯ সালে তার উপন্যাস "ডি ভাফেন নিডার" প্রকাশিত হবার পর জুটনার ধীরে ধীরে শান্তি আন্দোলনের নেতৃত্বদানকারী ব্যাক্তিত্বে পরিণত হন। ১৮৯২ থেকে ১৮৯৯ সাল পর্যন্ত আন্তর্জাতিক শান্তিকামী সাময়িকীর সম্পাদিকা থাকাকালে জুটনার আন্তর্জাতিক খ্যাতি অর্জন করেন। হেনরি থমাস বাকল, হার্বার্ট স্পেন্সার এবং চার্লস ডারউইনের লেখা তাঁর শান্তিকামী চেতনাকে প্রভাবিত করেছিল । যদিও আলফ্রেড নোবেলের সাথে তাঁর সাক্ষাৎ ক্ষণিকের জন্য, তবুও ১৮৯৬ সালে নোবেলের মৃত্যুর আগ পর্যন্ত তার সাথে জুটনারের চিঠি আদান-প্রদান হয়েছে। ধারণা করা হয় যে, আলফ্রেড নোবেল তার সকল অর্থ যে সকল পুরস্কারের জন্য উইল করে দিয়েছিলেন তার মধ্যে "শান্তি পুরস্কার" সংযুক্ত করার পিছনে জুটনারের এক বিশাল প্রভাব আছে। জুটনার নিজে ১৯০৫ সালে পুরস্কারটি জিতেছিলেন।
১৯১৪ সালে তাঁর লেখা বিখ্যাত উপন্যাস "ডি ভাফেন নিডার" চলচ্চিত্রে রূপায়িত হয়; "নরডিস্ক ফিল্মস কোম্পানি"-র ২ জন বিখ্যাত চলচ্চিত্র প্রযোজক হোলগার মাডসেন এবং কার্ল থিওডর এর প্রযোজনা করেন। ২০০৫ সালে জার্মানিতে জুটনারের স্মারক ডাকটিকেট প্রকাশ করা হয়। অস্ট্রিয়ার ২ ইউরো মুদ্রায় জুটনারের ছবি চিত্রিত করা হয় এবং এর পূর্বে অস্ট্রীয় ১০০০ শিলিং ব্যাংকনোটেও তাঁর ছবি চিত্রায়ণ করা হয়েছিল।
কোরিয়া (দ্ব্যর্থতা নিরসন)
কোরিয়া বলতে নিচের যেকোনটি বোঝাতে পারে: